open-index/open-wikipedia-markdown huggingface dataset:
ക്രൈസ്റ്റ് കത്തീഡ്രൽ (ഗാർഡൻ ഗ്രോവ്, കാലിഫോർണിയ)

മുൻപ് **ക്രിസ്റ്റൽ കത്തീഡ്രൽ** എന്നറിയപ്പെട്ടിരുന്ന **ക്രൈസ്റ്റ് കത്തീഡ്രൽ**, ഓറഞ്ച് റോമൻ കത്തോലിക്കാ രൂപതയുടെ കീഴിലെ ആരാധനാലയമാണ്. കാലിഫോർണിയയിലെ ഗാർഡൻ ഗ്രോവിൽ സ്ഥിതിചെയ്യുന്നു. ഫിലിപ്പ് ജോൺസൺ, ജോൺ ബർഗി എന്നീ ആർക്കിടെക്ടുകളാണ് ഇതിനു ഡിസൈൻ നൽകിയത്. 2,248 പേർക്ക് ഇരിക്കുവാനുള്ള സൗകര്യം ഇവിടെ ഉണ്ട്. 1981 ൽ പണി പൂർത്തിയായി. "ലോകത്തിലെ ഏറ്റവും വലിയ ഗ്ലാസ് കെട്ടിടം" എന്നാണ് പള്ളി അറിയപ്പെടുന്നത്. ലോകത്തിലെ ഏറ്റവും വലിയ സംഗീത ഉപകരണങ്ങളിലൊന്നായ ഹാസൽ റൈറ്റ് മെമ്മോറിയൽ ഓർഗൻ ഈ കെട്ടിടത്തിലുണ്ട്. ആദ്യ ഉടമസ്ഥരായ ക്രിസ്റ്റൽ കത്തീഡ്രൽ മിനിസ്ട്രി 2010 ഒക്ടോബറിൽ പാപ്പരത്തത്തിനായി അപേക്ഷിക്കുകയും 2012 ഫെബ്രുവരിയിൽ കെട്ടിടവും അതിനടുത്തുള്ള കാമ്പസും റോമൻ കത്തോലിക്കാ രൂപതയുടെ ഓറഞ്ച് രൂപതയ്ക്ക് വിൽക്കുകയും രൂപത ആ പള്ളിയെ രൂപതയുടെ പുതിയ കത്തീഡ്രലായി ഉപയോഗിക്കുകയും ചെയ്തു.

## നിർമ്മാണം
ഇരുമ്പ് ചട്ടക്കൂടിൽ ഗ്ലാസ് പാളികൾ പശ ചേർത്ത് ഫ്രെയിമിൽ ഒട്ടിച്ചാണ് കെട്ടിടം നിർമ്മിച്ചിരിക്കുന്നത്. സ്ക്രൂ ഉപയോഗിക്കാതെയാണ് ഗ്ലാസുകൾ ഉറപ്പിച്ചിരിക്കുന്നത്. റിക്ടർ സ്കെയിലിൽ 8 വരെയുള്ള ഭൂകമ്പത്തെ കെട്ടിടം പ്രതിരോധിക്കും.

## അവലംബം


വർഗ്ഗം:റോമൻ കത്തോലിക്കാ കത്തീഡ്രലുകൾ
ഫോസോപ്പ്

തായ്‌ ജനതയുടെ ധാന്യമണി ദേവതയാണ് ഫോസോപ്പ് (തായ്: โพสพ) അല്ലെങ്കിൽ ഫൈസോപ്പ് (തായ്: ไพสพ).  ഘടനാപരമായ, മുഖ്യധാരാ മതത്തിന്റെ ദേവതയേക്കാൾ പുരാതന തായ് നാടോടിക്കഥകളുമായി ബന്ധപ്പെട്ട ഒരു ദേവതയാണ് ഇത്. മേ ഖ്വാൻ ഖാവോ (തായ്:แม่ขวัญข้าว;  "നെല്ലിന്റെ സമൃദ്ധിയുടെ അമ്മ") എന്നും അവർ അറിയപ്പെടുന്നു.
## പശ്ചാത്തലം
നെല്ല് ഉൽപാദനത്തിന്റെ വിവിധ ഘട്ടങ്ങളിൽ നെല്ല് ദേവതയെ പ്രീതിപ്പെടുത്തുന്നതിനായി ആചാരപരമായ വഴിപാടുകൾ നടത്തുന്നു. എല്ലാവർക്കും ആവശ്യത്തിന് ഭക്ഷണം കഴിക്കാൻ ഫോസോപ്പ് ഉറപ്പുനൽകുന്നുവെന്ന് ഗ്രാമവാസികൾ വിശ്വസിക്കുന്നു. 

ആധുനിക തായ്‌ലൻഡിൽ നെൽകർഷകർ ഫോസോപ്പിന് ആദരാഞ്ജലി അർപ്പിക്കുന്നത് അടുത്ത കാലത്തായി കുറഞ്ഞുവരികയായിരുന്നു, എന്നാൽ 2008 ഓഗസ്റ്റിൽ ഈ പുരാതന തായ് നാടോടിക്കഥയ്ക്ക് സിറികിറ്റ് രാജ്ഞി രാജകീയ രക്ഷാധികാരം നൽകി.

കൃഷിക്കാർക്ക് നല്ല വിളവെടുപ്പ് ലഭിക്കുമെന്ന് ഉറപ്പുവരുത്തുന്നതിനായി നെല്ലും അതിന്റെ കൃഷി ഘട്ടങ്ങളുമായി ബന്ധപ്പെട്ട ഈ പരമ്പരാഗത ആഘോഷങ്ങൾക്ക് ആഴത്തിലുള്ള പരമ്പരാഗത പ്രാധാന്യമുണ്ട്.എല്ലാ വർഷവും റോയൽ പ്ലോവിംഗ് ചടങ്ങ് തായ്‌ലൻഡിൽ നടക്കുന്നു. അതിന്റെ അവസാനം ആളുകൾ ഭാഗ്യം വർദ്ധിപ്പിക്കുന്നതിനായി ഉഴവുചാലുകളിൽ നിന്ന് വിത്ത് ശേഖരിക്കാൻ മത്സരിക്കുന്നു.

## കുറിപ്പുകൾ

## പുറംകണ്ണികൾ

* Rice Goddesses of Indonesia, Cambodia and Thailand
* Thai Rice and Ceremony of Rice Goddess 
* HM the Queen to observe ceremony to invite Rice Goddess to rice fields 
* Pictures of the Cha-laew ceremony 
*Rice Culture. Thailand
*Cho Mae Po Sop
*[Offerings in Songkhla](http://province.m-culture.go.th/songkhla/?/article/5/view/56/%E0%B8%9B%E0%B8%A3%E0%B8%B0%E0%B9%80%E0%B8%9E%E0%B8%93%E0%B8%B5%E0%B8%97%E0%B9%89%E0%B8%AD%E0%B8%87%E0%B8%96%E0%B8%B4%E0%B9%88%E0%B8%99-%E0%B8%9B%E0%B8%A3%E0%B8%B0%E0%B9%80%E0%B8%9E%E0%B8%93%E0%B8%B5%E0%B8%AA%E0%B8%A1%E0%B9%82%E0%B8%A0%E0%B8%8A%E0%B9%81%E0%B8%A1%E0%B9%88%E0%B9%82%E0%B8%9E%E0%B8%AA%E0%B8%9E%20(%E0%B8%97%E0%B8%B3%E0%B8%82%E0%B8%A7%E0%B8%B1%E0%B8%8D%E0%B8%82%E0%B9%89%E0%B8%B2%E0%B8%A7).html) 

വർഗ്ഗം:കംബോഡിയൻ നാടോടിക്കഥകൾ
ട്രൈഫോക്കൽ ലെൻസ്

ഒരു ലെൻസിൽ തന്നെ, ദൂരക്കാഴ്ച, ഇന്റർമീഡിയറ്റ് ദൂരം (കൈ നീളം), സമീപകാഴ്ച എന്നിവ ശരിയാക്കുന്ന മൂന്ന് പവറുകൾ വരുന്ന ലെൻസുകളാണ് **ട്രൈഫോക്കൽ ലെൻസ്** അല്ലെങ്കിൽ ചുരുക്കി **ട്രൈഫോക്കലുകൾ** എന്ന് അറിയപ്പെടുന്നത്. 1827 ൽ ജോൺ ഐസക് ഹോക്കിൻസ് ആണ് ട്രൈഫോക്കൽ ലെൻസ് വികസിപ്പിച്ചത്. 

വായനയ്ക്ക് 2 ഡയോപ്റ്ററുകൾ അല്ലെങ്കിൽ അതിൽ കൂടുതൽ നിർദ്ദേശിച്ചിട്ടുളള വെള്ളെഴുത്ത് ഉള്ളവരാണ് ട്രൈഫോക്കലുകൾ കൂടുതലും ഉപയോഗിക്കുന്നത്. ഇന്റർമീഡിയറ്റ് അഡിഷൻ സാധാരണയായി വായനയ്ക്കുള്ള പവറിന്റെ പകുതിയാണ്. അതിനാൽ, −4 ഡയോപ്റ്ററുകളുടെ വിദൂര കാഴ്ചക്കുള്ള കുറിപ്പും +3 ന്റെ വായനാ കൂട്ടിച്ചേർക്കലും ഉള്ള ഒരാൾക്ക്, അവരുടെ ട്രൈഫോക്കലുകളിലെ വായനയ്ക്കുള്ള ഭാഗത്തിന് −1 പവറും ഇന്റർമീഡിയറ്റ് സെഗ്മെന്റ് −2.5 ഡയോപ്റ്ററുകളും ആയിരിക്കും.

ട്രൈഫോക്കൽ ലെൻസുകൾ ബൈഫോക്കലുകളുടേതിന് സമാനമായ ശൈലിയിലാണ് നിർമ്മിച്ചിരിക്കുന്നത്, പക്ഷേ വായനാ ഭാഗത്തിന് മുകളിൽ ഇന്റർമീഡിയറ്റ് കാഴ്ചയ്ക്കായി ഒരു അധിക സെഗ്മെന്റ് ഉണ്ടാവും. കമ്പ്യൂട്ടറുകളിൽ ധാരാളം സമയം ചെലവഴിക്കുന്ന ആളുകൾക്ക് ഇത് ഉപയോഗപ്രദമാണ്.

കംപ്യൂട്ടർ ഉപയോഗം പോലെയുള്ള ഇന്റർമീഡിയറ്റ് കാഴ്ചയ്ക്ക് ഇപ്പോൾ കൂടുതൽ ആളുകൾ പ്രോഗ്രസ്സീവ് ലെൻസുകൾ തിരഞ്ഞെടുക്കുന്നതിനാൽ ട്രൈഫോക്കലുകൾ ഉപയോഗിക്കുന്നവർ ഇപ്പോൾ അപൂർവമാണ്. 

## ഇതും കാണുക

* ട്രൈഫോക്കൽ ഗോഗിൾ
* ബൈഫോക്കൽ ലെൻസ്
* തിരുത്തൽ ലെൻസ്

## അവലംബം

വർഗ്ഗം:തിരുത്തൽ ലെൻസുകൾ
ആണ്ടാൾ (മലയാള ചലച്ചിത്രം)

ഷരീഫ് ഈസ സംവിധാനം ചെയ്ത ഒരു മലയാളചലച്ചിത്രമാണ് 'ആണ്ടാൾ'. ഇർഷാദ് നായക കഥാപാത്രത്തെ അവതരിപ്പിക്കുന്ന ഈ സിനിമ തമിഴ് ശ്രീലങ്കൻ അഭയാർഥികളുടെ ജീവിതം തികച്ചും വ്യത്യസ്തമായ രീതിയിൽ അവതരിപ്പിക്കുന്നു.

ഈ ചിത്രത്തിൽ അഭിജ എസ് കല നായികാ പ്രാധാന്യമുള്ള കഥാപാത്രത്തെ അവതരിപ്പിക്കുന്നു. കൂടാതെ ധന്യ അനന്യ, സാദിക്ക് , ശിവലിങ്കം, രാമചന്ദ്രൻ, ജേക്കബ്ബ് പാപ്പാളി എന്നിവരും തദ്ദേശീയരും വേഷമിടുന്നു.

പ്രമോദ് കൂവേരിയാണ് കഥ, തിരക്കഥ, സംഭാഷണം എന്നിവ നിർവ്വഹിക്കുന്നത്.

സംവിധായകൻറെ മുൻ പ്രോജക്റ്റിൽ ഭാഗമായവരുടെ കൂട്ടായ്മ തന്നെയാണ് ഈ ചലച്ചിത്രത്തിൻറെ അണിയറയിലും പ്രവർത്തിക്കുന്നത്. ഛായാഗ്രഹണം : പ്രിയൻ, എഡിറ്റിംഗ് : പ്രശോഭ്, ബാക്ക് ഗ്രൗണ്ട് സ്കോർ : രഞ്ചിൻ രാജ്, കല : ഷെബി ഫിലിപ്പ്, ശബ്ദ ലേഖനവും റെക്കോർഡിംങ്ങും നിർവ്വഹിച്ചിരിക്കുന്നത് എം. ഷിജു എന്നിവർ ആണ്

വർഗ്ഗം:മലയാളചലച്ചിത്രങ്ങൾ
ഷരീഫ് ഈസ

മലയാളത്തിലെ ഒരു ചലച്ചിത്രസംവിധായകനും സ്റ്റേജ് ആർട്ടിസ്റ്റുമാണ് **ഷരീഫ് ഈസ (Shareef Easa)**. 2018 -ലെ തന്റെ ആദ്യ ചലച്ചിത്ര സംരംഭത്തിന് തന്നെ സംസ്ഥാന സർക്കാരിന്റെ മികച്ച സിനിമയ്ക്കുള്ള പുരസ്ക്കാരം ഉൾപ്പടെ നിരവധി അവാർഡുകളും നിരൂപക പ്രശംസകളും ലഭിച്ചിട്ടുണ്ട്.

1985 ഡിസംബർ 04 ന് കണ്ണൂർ കേരളത്തിലെ കൂവേരിയിലാണ് ഷരീഫ് ഈസ (ഷരീഫ് സി) ജനിച്ചത്. മാതാപിതാക്കൾ ഈസാൻ, ആസിയ എന്നിവരാണ്. വിദ്യാഭ്യാസം പൂർത്തിയാക്കിയ ശേഷം ഫോട്ടോഗ്രാഫറായി ഔദ്യോഗിക ജീവിതം ആരംഭിച്ചു. ഒരു പ്രമുഖ ന്യൂസ് പേപ്പറിന്റെ ജില്ലാ പതിപ്പിലും റിപ്പോർട്ടറായി പ്രവർത്തിച്ചു. നാടകങ്ങളും ഹ്രസ്വചിത്രങ്ങളും സംവിധാനം ചെയ്ത അദ്ദേഹം ചലച്ചിത്രമേഖലയിൽ അസോസിയേറ്റ് ഡയറക്ടറായും പ്രവർത്തിച്ചു.
ദോഹർ (ബാൻഡ്)

ബംഗാളിലെയും നോർത്ത് ഈസ്റ്റ് ഇന്ത്യയിലെയും ശൈലികളിൽ വൈദഗ്‌ദ്ധ്യം നേടിയ ഒരു ഇന്ത്യൻ നാടോടി സംഗീത സംഘമാണ് **ദോഹർ**. ഇന്ത്യൻ സംസ്ഥാനങ്ങളായ പശ്ചിമ ബംഗാൾ, അസം, ബംഗ്ലാദേശ് എന്നിവിടങ്ങളിൽ ഇത് വളരെ ജനപ്രിയമാണ്.

ബംഗാളി, അസമീസ് നാടോടി സംഗീതത്തിൽ ദോഹർ ജനപ്രിയമാണ്. ഇന്ത്യയിലും വിദേശത്തുമുള്ള വിവിധ ബംഗാളി കമ്മ്യൂണിറ്റികൾക്കായി അവർ കളിച്ചിട്ടുണ്ട്. 
## ചരിത്രം
1999 ഓഗസ്റ്റ് 7 ന് രാജിബ് ദാസും കലിക പ്രസാദ് ഭട്ടാചാര്യയും ചേർന്നാണ് ഈ സംഘം സ്ഥാപിച്ചത്. രണ്ട് അംഗങ്ങളും അസമിലെ ബരാക് താഴ്വരയിൽ നിന്ന് കൊൽക്കത്തയിലെത്തി. ബാൻഡിന്റെ പേര് - 'ദോഹർ' നൽകിയത് ജാദവ്പൂർ സർവകലാശാല പ്രൊഫസർ അവീക് മജുംദാർ ആണ്. ദോഹർ എന്നാൽ കോറസ് എന്നാണ്.കലികപ്രസാദ് ഭട്ടാചാര്യ, രാജിബ് ദാസ് എന്നിവരാണ് പ്രധാന ഗായകരും ദോഹറിന്റെ നേതാവും. 2017 മാർച്ച് 7 ന് ഹൂഗ്ലി ജില്ലയിലെ ഗുരാപ് ഗ്രാമത്തിന് സമീപം 47 വയസ്സുള്ള ഭട്ടാചാര്യ റോഡപകടത്തിൽ മരിച്ചു.മറ്റ് 5 അംഗങ്ങൾക്കും പരിക്കേറ്റു.ബാക്കി അംഗങ്ങൾ രാജിബ് ദാസിന്റെ നേതൃത്വത്തിൽ ആലാപനം തുടരുകയാണ്.

## അവലംബം

വർഗ്ഗം:ഇന്ത്യൻ നാടോടി സംഗീത ഗ്രൂപ്പുകൾ
ന്യൂറൈറ്റിൻ

മസ്തിഷ്കത്തിലെ നാഡീകോശങ്ങളുടെ (ന്യൂറോണുകൾ) വിവിധശാഖകൾ രൂപപ്പെടുത്തുന്നതിനും അവയുടെ വളർച്ചയ്ക്കും സഹായിക്കുന്ന ന്യൂറോട്രോഫിക് ഘടകങ്ങളിലുൾപ്പെടുന്ന ഒരു പ്രോട്ടീനാണ് **ന്യൂറൈറ്റിൻ**. നാഡീകോശങ്ങളെ ബാധിക്കുന്ന നിരവധി രോഗങ്ങൾക്ക് ചികിത്സാർത്ഥം പ്രയോഗിക്കാവുന്ന രാസഘടകമായി ഇതിനെ തിരിച്ചറിഞ്ഞിട്ടുണ്ട്. 1931 ൽ നെഡിവി എന്ന ശാസ്ത്രകാരനാണ് ഈ പ്രോട്ടീനിനെ കണ്ടെത്തുന്നത്. നാഡീകോശശാഖകളായ ന്യൂറൈറ്റുകളുടെ (ആക്സോൺ, ഡെൻഡ്രോൺ എന്നിവ) വളർച്ചയെ ഉദ്ദീപിപ്പിക്കുന്നതിനാലാണ് ന്യൂറൈറ്റിൻ എന്ന പേര് നൽകിയത്. രക്തക്കുഴലുകളുടേയും ട്യൂമറുകളുടേയും വളർച്ചയിലും പ്രതിരോധശക്തി നിയന്ത്രിക്കുന്നതിനും ഈ ഘടകത്തിന് പങ്കുണ്ട്.  ശരീരത്തിന്റെ പ്രതിരോധശക്തിയിലെ വൈകല്യം മൂലമുണ്ടാകുന്ന രോഗങ്ങൾക്കും കാൻസറിനും ചികിത്സ നൽകുന്നതിന് ഈ പ്രോട്ടീൻ തൻമാത്രകളെ പ്രയോജനപ്പെടുത്താമെന്ന് തെളിഞ്ഞിരിക്കുന്നു.

## അവലംബം

വർഗ്ഗം:മസ്തിഷ്കം
റസിയ

ഉത്തർപ്രദേശിലെ ബ്രജ് മേഖലയിൽ നിന്നുള്ള ഇന്ത്യൻ നാടോടി സംഗീതത്തിന്റെ ജനപ്രിയ ഇനമാണ് **റസിയ**. റസിയയുടെ ശൈലി ഒന്നിലധികം ഉപവിഭാഗങ്ങൾ ഉൾക്കൊള്ളുന്നു. മാത്രമല്ല അവ വ്യത്യസ്ത സന്ദർഭങ്ങളിൽ അവതരിപ്പിക്കപ്പെടുകയും ചെയ്യുന്നു. ഗാനങ്ങൾ വൈവിധ്യമാർന്ന വിഷയങ്ങൾ അവതരിപ്പിക്കുന്നതിന്റെ പേരിൽ അറിയപ്പെടുന്നു. എന്നിരുന്നാലും അവ സാധാരണയായി ഹിന്ദു ദൈവമായ കൃഷ്ണന്റെ ലൈംഗിക ബന്ധത്തെ ചിത്രീകരിക്കുന്ന ഒരു കൂട്ടം സ്റ്റോക്ക് ട്യൂണുകളിലാണ് ആലപിക്കുന്നത്.“എപ്പിക്യൂർ”  എന്നതിന്റെ ഹിന്ദി പദമാണ് റസിയ എന്ന പദം. ഇത് പ്രണയാഭ്യർത്ഥകനെ സൂചിപ്പിക്കുന്നു. അല്ലെങ്കിൽ ഗാനങ്ങളിൽ ചിത്രീകരിച്ചിരിക്കുന്ന കൃഷ്ണ ദേവനെ സൂചിപ്പിക്കുന്നു. റസിയയുടെ ഗാനം ആലപിക്കുമ്പോൾ സാധാരണയായി വിവിധതരം ഉപകരണങ്ങൾ ഉപയോഗിച്ച് വായിക്കുകയും ചെയ്യുന്നു. ഏറ്റവും സാധാരണമായത് “ധോളക്” ഡ്രംസ്,   സാരംഗി, ഹാർമോണിയം എന്നിവയാണ്. പുരാതന ഹിന്ദു ഉത്സവമായ ഹോളി ഉത്സവവുമായി ഈ സംഗീതരീതി സാധാരണയായി ബന്ധപ്പെട്ടിരിക്കുന്നു. ഇത് പലപ്പോഴും ഗ്രാമീണർ, പ്രൊഫഷണൽ എന്റർടെയ്‌നർമാർ, ക്ഷേത്ര ഗാന വിഭാഗങ്ങളിൽ പങ്കെടുക്കുന്നവർ എന്നിവർ അവതരിപ്പിക്കുന്നു.
## അവലംബം

## പുറംകണ്ണികൾ
* Hathrasi rasiya thadda rasiya - https://www.youtube.com/watch?v=PvMq3LmVNqk
* Pappu (Pradip Kumar) Sharma sings and explains Hathrasi rasiya (Hindi) - https://www.youtube.com/watch?v=yq8fxDsa93Q&t=2s
* Braj rasiya hits, late 1980s - https://www.youtube.com/watch?v=1OpJkrW0Jh8
* Hathrasi rasiya - chhand https://www.youtube.com/watch?v=JIRWgL4gzaM

വർഗ്ഗം:നാടോടി സംഗീതം
സിരികിത്

തായ്‌ലാൻഡിന്റെ ക്വീൻ മദർ ആണ് **സിരികിത്.** ഭൂമിബോൾ അഡുല്യാദേജിന്റെ (രാമ ഒൻപതാമൻ) ഭാര്യയും വാജിറലോങ്കോർൺ രാജാവിന്റെ (രാമ X) അമ്മയുമായിരുന്നു അവർ. അച്ഛൻ തായ് അംബാസഡറായിരുന്ന പാരീസിൽ വച്ച് ഭൂമിബോളിനെ അവർ കണ്ടുമുട്ടി. ഭൂമിബോളിന്റെ കിരീടധാരണത്തിന് തൊട്ടുമുമ്പ് 1950 ൽ അവർ വിവാഹിതരായി. 1956 ൽ രാജാവ് ബുദ്ധമത സന്യാസസമൂഹത്തിൽ പ്രവേശിച്ചപ്പോൾ സിരികിത്തിനെ ക്വീൻ റീജന്റായി നിയമിച്ചു. സിരിക്കിറ്റിന് ഒരു മകനും മൂന്ന് പെൺമക്കളുമുണ്ട്. ലോകത്തിലെ ഏറ്റവും ദൈർഘ്യമേറിയ രാഷ്ട്രത്തലവൻ ആയിരുന്ന രാജാവിന്റെ ഭാര്യ, ലോകത്തിലെ ഏറ്റവും കൂടുതൽ കാലം സേവനമനുഷ്ഠിച്ച ഭാര്യ കൂടിയായിരുന്നു അവർ. 2012 ജൂലൈ 21 ന് സിരികിറ്റിന് ഹൃദയാഘാതം സംഭവിച്ചു. അതിനുശേഷം പരസ്യമായി പ്രത്യക്ഷപ്പെടുന്നതിൽ നിന്ന് അവർ വിട്ടുനിന്നു.
## ആദ്യകാല ജീവിതവും കുടുംബവും
1932 ഓഗസ്റ്റ് 12 ന് അമ്മയുടെ മുത്തച്ഛനായ വോങ്‌സനുപ്രഭന്ദ് പ്രഭുവിന്റെ വീട്ടിൽ സിരികിത് ജനിച്ചു. കിതിയകര വോറലക്സാന രാജകുമാരന്റെയും മം ലുവാങ് ബുവ സ്നിഡ്വോങ്ങിന്റെയും (1909–1999) മകൻ നഖത്ര മംഗള കിതിയകര രാജകുമാരന്റെ മൂത്ത മകളും മൂന്നാമത്തെ കുട്ടിയുമാണ് സിരികിത്. റാംബായ് ബാർണി രാജ്ഞി നൽകിയ അവളുടെ പേരിന്റെ അർത്ഥം "കിതിയകരയുടെ മഹത്വം" എന്നാണ്.

അവർക്ക് മൂന്ന് സഹോദരങ്ങളും രണ്ട് മൂത്ത സഹോദരന്മാരും ഒരു അനുജത്തിയും ഉണ്ടായിരുന്നു:
*പ്രൊഫ. മോം രാജാവോങ്‌സ് കല്യാണകിത് കിതിയകര, എം.ഡി. (20 സെപ്റ്റംബർ 1929 - 15 മെയ് 1987)
*മോം രാജാവോങ്‌സെ അഡലകിത് കിതിയകര (2 നവംബർ 1930 - 5 മെയ് 2004)
*മോം രാജാവോങ്‌സെ ബുസ്ബ കിതിയകര (ജനനം 2 ഓഗസ്റ്റ് 1934) 

വാഷിംഗ്‌ടൺ, ഡി.സിയിലെ സയാമീസ് എംബസി സെക്രട്ടറിയായി ജോലിചെയ്യാൻ അവളുടെ പിതാവ് അമേരിക്കയിലായിരുന്നതിനാലും മൂന്ന് മാസത്തിന് ശേഷം അമ്മ ഭർത്താവിനൊപ്പം ചേർന്നതിനാലും  ജനിച്ച് ഒരു വർഷക്കാലം സിരികിത്തിനെ അവളുടെ മുത്തശ്ശിയാണ് വളർത്തിയത്. അവൾക്ക് ഒരു വയസ്സുള്ളപ്പോൾ, അവളുടെ മാതാപിതാക്കൾ തായ്‌ലൻഡിലേക്ക് മടങ്ങി. ബാങ്കിക്കിലെ ചാവോ ഫ്രയാ നദിക്കടുത്തുള്ള ദേവ്സ് പാലസിൽ സിരിക്കിറ്റ് കുടുംബത്തോടൊപ്പം താമസിച്ചു.

കുട്ടിക്കാലത്ത്, സിരികിത് പലപ്പോഴും പിതാവുവഴിയുള്ള അവളുടെ മുത്തശ്ശിയെ സന്ദർശിക്കാറുണ്ടായിരുന്നു. 1933 ൽ ഒരിക്കൽ, പ്രജാദിപോക്ക് രാജാവിന്റെ സോങ്ങ്‌ഖ്ല പര്യടനത്തെത്തുടർന്ന് രാജകുമാരി അബ്സോൺസമാൻ ദേവകുലയ്‌ക്കൊപ്പം യാത്രചെയ്തു. 

## അവലംബം

## പുറംകണ്ണികൾ

വർഗ്ഗം:1932-ൽ ജനിച്ചവർ
വർഗ്ഗം:ചക്രി രാജവംശം
ഖിയാസ്

ശരീഅത്തിലെ നിയമസ്രോതസ്സുകളിൽ ഒന്നാണ് ഖിയാസ് ( ). നിലവിലുള്ള നിയമങ്ങളിലില്ലാത്ത നവീനമായ ഒരു വിഷയത്തിൽ അതുമായി സമാനമായ മറ്റു വിധികളുമായി താരതമ്യം നടത്തിക്കൊണ്ട് ഖുർആനും ഹദീഥിനും വിപരീതമാകാതെ തീരുമാനമെടുക്കുന്നതാണ് ഈ പ്രക്രിയ. ഖുർആൻ, ഹദീഥ്, ഇജ്‌മാഅ് എന്നിവയാണ് ശരീഅത്തിന്റെ ആദ്യ മൂന്ന് അടിസ്ഥാനങ്ങളായി സുന്നി പണ്ഡിതന്മാർ അംഗീകരിക്കുന്നത്. പ്രവാചകൻ മുഹമ്മദിന്റെ കാലം മുതൽ തന്നെ ഖിയാസ് ശരീഅത്ത് നിയമത്തിന്റെ സ്രോതസ്സായുണ്ടെന്ന് അവകാശപ്പെടുന്നുണ്ടെങ്കിലും, മുസ്‌ലിം പണ്ഡിതനായ അബു ഹനീഫയാണ് നിയമത്തിന്റെ ഉറവിടമായി ഖിയാസിനെ കൂട്ടിച്ചേർത്ത ആദ്യത്തെ വ്യക്തി എന്ന് പൊതുവെ അംഗീകരിക്കപ്പെടുന്നു.        

ഖിയാസിന്റെ സാധുത, പ്രയോഗം എന്നിവ സംബന്ധിച്ച് പണ്ഡിതർക്കിടയിൽ അഭിപ്രായവ്യത്യാസങ്ങൾ നിലനിന്നുവന്നു. 

## അവലംബം

## ബാഹ്യ ലിങ്കുകൾ

* Qiyas (Analogical Reasoning) and Some Problematic Issues in Islamic law
* Mohammad Hashim Kamali, *Principles of Islamic Jurisprudence* (2003)
* Shi'a site refuting multiple Qiyas regarding Nikah Mut'ah

വർഗ്ഗം:സുന്നി ഇസ്ലാം
പിഗ്മെന്റ് ഡിസ്പേഴ്സൻ സിൻഡ്രോം

കണ്ണിനെ ബാധിക്കുന്ന ഒരു തകരാറാണ് **പിഗ്മെന്റ് ഡിസ്പേഴ്സൻ സിൻഡ്രോം** **(പിഡിഎസ്)**. ഇത്, **പിഗ്മെന്ററി ഗ്ലോക്കോമ** എന്നറിയപ്പെടുന്ന **[[ഗ്ലോക്കോമ|ഗ്ലോക്കോമയ്ക്ക്]]** കാരണമാകാം.  ഐറിസിന്റെ പിന്നിൽ നിന്നും പിഗ്മന്റ് കോശങ്ങൾ വേർപെട്ട് അക്വസ് ഹ്യൂമറിൽ ഒഴുകി നടക്കുന്നതിന്റെ ഫലമായാണ് ഇത് സംഭവിിക്കുന്നത്. കാലക്രമേണ, ഈ പിഗ്മെന്റ് കോശങ്ങൾ മുൻ‌ അറയിൽ അടിഞ്ഞുകൂടുന്നു. അത് ട്രാബെക്കുലർ മെഷ് വർക്ക് തടസ്സപ്പെടുത്താൻ തുടങ്ങുന്നു, ഇത് അക്വസ് ഹ്യൂമറിന്റെ ഒഴുക്ക് തടയുകയും  അതിനുള്ളിലെ മർദ്ദം വർദ്ധിപ്പിക്കുകയും ചെയ്യും.  ഇൻട്രാക്യുലർ മർദ്ദം ചില സമയങ്ങളിൽ വർദ്ധിക്കുകയും പിന്നീട് സാധാരണ നിലയിലേക്ക് മടങ്ങുകയും ചെയ്യും.  മർദ്ദം വലുതാകുമ്പോൾ ഒപ്റ്റിക് നാഡിക്ക് കേടുപാടുകൾ വരാം. ഇതിനെ **പിഗ്മെന്ററി ഗ്ലോക്കോമ** എന്ന് വിളിക്കുന്നു.  എല്ലാത്തരം ഗ്ലോക്കോമയിലെയും പോലെ, ഒപ്റ്റിക് നാഡി നാരുകൾക്ക് കേടുപാടുകൾ സംഭവിക്കുമ്പോൾ, സംഭവിക്കുന്ന കാഴ്ച നഷ്ടം മാറ്റാനാവാത്തതാണ്.

## അപകടസാധ്യത ഘടകങ്ങൾ
ഈ അവസ്ഥ വളരെ അപൂർവമാണ്, പക്ഷേ മിക്കപ്പോഴും ഇത് സംഭവിക്കുന്നത് പുരുഷന്മാരിലാണ്. ക്രിസ്റ്റലിൻ ലെൻസ്, പ്രായത്തിനനുസരിച്ച്, ഐറിസിൽ നിന്ന് അകന്നുപോകുകയും സിൻഡ്രോം കുറയുകയും  ചെയ്യുന്നു. ഇങ്ങനെഹൃസ്വദൃഷ്ടി അനുഭവപ്പെടാം.  ഗ്ലോക്കോമ അവസ്ഥയിലേക്കുള്ള പരിവർത്തനത്തിലും ജനിതക ഘടകങ്ങൾ ഒരു പങ്കുവഹിച്ചേക്കാം. 

## രോഗനിർണയം
സ്വഭാവ സവിശേഷതകളുള്ള ലിറ്റ് ലാമ്പും ഗോണിയോസ്കോപ്പിയും ഉപയോഗിച്ചാണ് പിഗ്മെന്റ് ഡിസ്പ്രെഷൻ സിൻഡ്രോം നിർണയിക്കുന്നത്. 

## മാനേജ്മെന്റ്
പിഗ്മെന്ററി ഗ്ലോക്കോമ  ലളിതമായ ശസ്ത്രക്രിയകളിലൂടെ ചികിത്സിക്കാം. നേരത്തേ കണ്ടെത്തുകയാണെങ്കിൽ ഗ്ലോക്കോമയുടെ സാധ്യത വളരെ കുറയുന്നു. കണ്ണുകളിൽ ഇൻട്രാക്യുലർ മർദ്ദം കുറയ്ക്കുന്നതിന് ലേസർ ഇറിഡോടോമി കൂടുതൽ ഫലപ്രദമാകുമെന്നതിന് തെളിവുകളുണ്ട്. 

## അവലംബം

## ബാഹ്യ ലിങ്കുകൾ

വർഗ്ഗം:കണ്ണിന്റെ നിറം
വർഗ്ഗം:നേത്രവൈകല്യങ്ങൾ
ഹരി & സുഖ്മണി

ബുല്ലേ ഷാ, ബാബ ഫരീദ്, കബീർ, ഷാ ഹുസൈൻ എന്നിവരുടെ സൂഫി കവിതകളിൽ നിന്നുള്ള ഘടകങ്ങൾ രചനകളിൽ ഉൾപ്പെടുത്തി പരമ്പരാഗത നാടോടി സംഗീതം ഇലക്ട്രോണിക് സംഗീതവുമായി സംയോജിപ്പിക്കുന്നതിൽ പ്രശസ്തരായ ഹരി സിംഗ് ജാജ്, സുഖ്മണി മാലിക് എന്നിവരടങ്ങുന്ന ഒരു ഇന്ത്യൻ ഫോക്ട്രോണിക് ജോഡിയാണ് **ഹരി & സുഖ്മണി.** 
## പശ്ചാത്തലം
### ഹരി സിംഗ്
ചണ്ഡിഗഢിൽ ജനിച്ച ഹരി സിംഗ് ജാജ് ഡെറാഡൂണിലെ ദൂൺ സ്കൂളിൽ ചേർന്നു. മുംബൈ സെന്റ് സേവ്യേഴ്‌സ് കോളേജിൽ നിന്ന് ഗണിതശാസ്ത്രത്തിൽ ബിരുദം നേടി.തുടർന്ന് ചെന്നൈയിൽ ഓഡിയോ എഞ്ചിനീയറിംഗ് പഠിക്കുകയും പിന്നീട് യുകെയിലെ മാഞ്ചസ്റ്ററിൽ ഇലക്ട്രോണിക് സംഗീത നിർമ്മാണത്തിൽ വൈദഗ്ദ്ധ്യം നേടുകയും ചെയ്തു.ഒരു പശ്ചാത്തല ഗായകനായി പ്രവർത്തിക്കുന്ന അദ്ദേഹം നിർമ്മാതാവും ഓഡിയോ എഞ്ചിനീയറുമാണ്. 
### സുഖ്മണി മാലിക്
ന്യൂ ഡെൽഹിയിൽ ജനിച്ച സുഖ്മണി മാലിക് നാടൻ പാട്ടുകളും സൂഫി സംഗീതവും കേട്ട് ചണ്ഡിഗഢിലാണ് വളർന്നത്. മനഃശാസ്ത്രത്തിലും സംഗീതത്തിലും ബിരുദം നേടിയ അവർ ചണ്ഡിഗഢിൽ നിന്ന് ഹിന്ദുസ്ഥാനി ക്ലാസിക്കൽ വോക്കൽ സംഗീതത്തിൽ ബിരുദാനന്തര ബിരുദം നേടി.2003 നും 2007 നും ഇടയിൽ, രാംപൂർ ഘരാനയിൽ ഒരു ക്ലാസിക്കൽ ഗായകനോടൊപ്പം പരിശീലനം നേടി.

## അവലംബം

## പുറംകണ്ണികൾ
*

വർഗ്ഗം:ഇന്ത്യൻ നാടോടി സംഗീത ഗ്രൂപ്പുകൾ
ബി. കെ. സമന്ത്

ഉത്തരാഖണ്ഡിൽ നിന്നുള്ള ഒരു നാടോടി ഗായകനും സംഗീത സംവിധായകനും ഗാനരചയിതാവുമാണ് **ബി കെ സമന്ത്.** താൽ കി ബസാർ എന്ന വൈറൽ ഗാനത്തിന്റെ പേരിൽ അദ്ദേഹം അറിയപ്പെടുന്നു. കുമാനി അല്ലെങ്കിൽ ഗർവാലി ഭാഷയിലുള്ള ഈ മ്യൂസിക് വീഡിയോയ്ക്ക് യുട്യൂബിൽ 37 മില്യൺ കാഴ്ചക്കാരാണുള്ളത്.
## സ്വകാര്യ ജീവിതം
1982 ജൂൺ 26 ന് ഇന്ത്യൻ സംസ്ഥാനമായ ഉത്തരാഖണ്ഡിലെ ചമ്പാവത്ത് ജില്ലയിലെ ഘട്ട് ലോഹഘട്ട് നഗർ പഞ്ചായത്തിനടുത്തുള്ള സിംഗട ഗ്രാമത്തിലാണ് അദ്ദേഹം ജനിച്ചത്.അദ്ദേഹത്തിന്റെ മിക്ക വീഡിയോകളും പ്രാദേശികമായി ചിത്രീകരിച്ചതാണ്.
## അവലംബം

വർഗ്ഗം:1982-ൽ ജനിച്ചവർ
വർഗ്ഗം:ഇന്ത്യൻ നാടോടി ഗായകർ
അരവിന്ദ് വെഗ്‌ഡ

ഇന്ത്യയിലെ ഗുജറാത്തിൽ നിന്നുള്ള ഗുജറാത്തി നാടോടി ഗായകനാണ് **അരവിന്ദ് വെഗ്‌ഡ.**  2015 ൽ റിയാലിറ്റി ടെലിവിഷൻ ഷോ ബിഗ് ബോസ് 9 ൽ മത്സരാർത്ഥിയായിരുന്നു.
## ആദ്യകാലജീവിതം
അരവിന്ദ് വെഗ്‌ഡ 1974 ഒക്ടോബർ 5 ന് അഹമ്മദാബാദിൽ ജനിച്ചു. വിദ്യാനഗർ ഹൈസ്കൂളിൽ നിന്ന് സ്കൂൾ വിദ്യാഭ്യാസം പൂർത്തിയാക്കി. നാടകത്തിൽ ഡിപ്ലോമയിൽ ചേർന്നെങ്കിലും വാണിജ്യത്തിനായി അദ്ദേഹം അതുപേക്ഷിച്ചു. നവഗുജറാത്ത് കോളേജിൽ നിന്ന് ബിരുദം നേടിയ വെഗ്‌ഡ ഒരു എയർ കണ്ടീഷനിംഗ് സ്ഥാപനത്തിന്റെ മാർക്കറ്റിംഗ് ഏജന്റായി ഔദ്യോഗിക ജീവിതം ആരംഭിച്ചു. മാർക്കറ്റിംഗിൽ പന്ത്രണ്ട് വർഷം ജോലി ചെയ്ത ശേഷം ഇന്ത്യൻ സൊസൈറ്റി ഓഫ് ഹീറ്റിംഗ് ആൻഡ് റഫ്രിജറേറ്റിംഗ് എയർ കണ്ടീഷനിംഗ് എഞ്ചിനീയർമാരുടെ പ്രസിഡന്റായി. 
## കരിയർ
അരവിന്ദ് വെഗ്‌ദയ്ക്ക് സംഗീതത്തിൽ ഔപചാരിക പരിശീലനം ലഭിച്ചിരുന്നില്ല. നരേന്ദ്ര റാവുവിന്റെ കീഴിൽ ഹാർമോണിയം പഠിക്കാൻ തുടങ്ങിയ അദ്ദേഹം പിന്നീട് 2002 ൽ ഒരു ഓർക്കസ്ട്ര രൂപീകരിച്ചു. നവരാത്രി വേദികളിൽ അവർ പ്രകടനം തുടങ്ങി. 2006 ൽ, മനീരാജ് ബറോട്ടിന്റെ പെട്ടെന്നുള്ള മരണത്തെത്തുടർന്ന് അഹമ്മദാബാദിലെ നവരാത്രി ഗർബയിൽ അവതരിപ്പിക്കാൻ അദ്ദേഹത്തെ ക്ഷണിച്ചു. അവിടെ ആദ്യമായി "ഭായ് ഭായ്" എന്ന ട്രാക്ക് അദ്ദേഹം അവതരിപ്പിച്ചു. 

യൂട്യൂബിൽ 1 ദശലക്ഷത്തിലധികം ഹിറ്റുകൾ  നേടിയ "ഭായ് ഭായ്" എന്ന ട്രാക്കിലൂടെയാണ് അദ്ദേഹത്തിന്റെ പ്രശസ്തി ഉയർന്നത്.ഭാല മോറി രാമ (2011) ഉൾപ്പെടെയുള്ള അദ്ദേഹത്തിന്റെ സംഗീത ആൽബങ്ങൾ അരലക്ഷത്തിലധികം കോപ്പികൾ വിറ്റു. 2012 ലെ ഗുജറാത്ത് തിരഞ്ഞെടുപ്പ് പ്രചാരണത്തിനായി ഭാരതീയ ജനതാ പാർട്ടി അദ്ദേഹത്തെ തിരഞ്ഞെടുത്തു.

2015 ൽ ബിഗ് ബോസ് 9 എന്ന റിയാലിറ്റി ഷോയിൽ മത്സരാർത്ഥിയായി പങ്കെടുത്തു.  2016 ലെ ഹിന്ദി ചിത്രമായ ഫാനിലെ "ജാബ്രോ ഫാൻ" എന്ന ഗാനത്തിന്റെ പ്രമോഷണൽ ഗുജറാത്തി പതിപ്പ് അദ്ദേഹം പാടി. 

## അവലംബം

വർഗ്ഗം:1974-ൽ ജനിച്ചവർ
വർഗ്ഗം:ഇന്ത്യൻ നാടോടി ഗായകർ
മധു മൻസൂരി ഹസ്മുഖ്

ഇന്ത്യൻ ഗായകനും ഗാനരചയിതാവും ആക്ടിവിസ്റ്റുമാണ് **മധു മൻസൂരി ഹസ്മുഖ്** (ജനനം: 1948). പ്രത്യേക സംസ്ഥാനമായ ഝാർഖണ്ഡിലെ പ്രസ്ഥാനത്തിനായി അദ്ദേഹം നിരവധി നാഗ്പുരി ഗാനങ്ങൾ എഴുതി ആലപിച്ചു. 2011 ൽ ഝാർഖണ്ഡ് സർക്കാർ അദ്ദേഹത്തിന് ഝാർഖണ്ഡ് രത്‌ന അവാർഡ് നൽകി.  2020 ൽ കലാ രംഗത്ത് പത്മശ്രീ നേടി. 
## സ്വകാര്യ ജീവിതം
1948 സെപ്റ്റംബർ 4 ന് റാഞ്ചി ജില്ലയിലെ സിമിലിയയിലാണ് മധു മൻസൂരി ഹസ്മുഖ് ജനിച്ചത്. അദ്ദേഹത്തിന്റെ പിതാവിന്റെ പേര് അബ്ദുൾ റഹ്മാൻ മൻസൂരി എന്നായിരുന്നു. ഇസ്ലാം മതം സ്വീകരിച്ച ഒറയോണാണ് അദ്ദേഹത്തിന്റെ പൂർവ്വികർ എന്ന് മധു മൻസൂരി പറയുന്നു. അദ്ദേഹം സാമിയ ഒറാവോനെ വിവാഹം കഴിച്ചു. 
## കരിയർ
മധു മൻസൂരി ഹസ്മുഖ് MECON ൽ ഓപ്പറേറ്ററായിരുന്നു. പരമ്പരാഗത ഗാനം പിതാവിൽ നിന്ന് പഠിച്ച അദ്ദേഹം കുട്ടിക്കാലം മുതൽ പാട്ടുകൾ പാടാൻ തുടങ്ങിയിരുന്നു. 1960 ൽ പന്ത്രണ്ടാം വയസ്സിൽ അദ്ദേഹം ആദ്യ ഗാനം ആലപിച്ചു. 1960 ൽ അദ്ദേഹം ഷിസ്റ്റ് മഞ്ച് സ്ഥാപിക്കുകയും അദ്ദേഹത്തിന്റെ ആദ്യ നാഗ്പുരി ഗാനങ്ങളുടെ പുസ്തകം പ്രസിദ്ധീകരിക്കുകയും ചെയ്തു. 1972 ൽ അദ്ദേഹം "നാഗ്പൂർ കാർ കോര" എന്ന ഗാനം എഴുതി. 1992 ൽ അദ്ദേഹം രാം ദയാൽ മുണ്ട, മുകുന്ദ് നായക് എന്നിവരോടൊപ്പം തായ്‌വാനിലേക്ക് പോയി.പ്രത്യേക ഝാർഖണ്ഡ് സംസ്ഥാനത്തിനായുള്ള പ്രസ്ഥാനത്തിനായി അദ്ദേഹം നിരവധി നാഗ്പുരി ഗാനങ്ങൾ എഴുതി ആലപിച്ചു.

## അവാർഡുകളും അംഗീകാരങ്ങളും
ഝാർഖണ്ഡ് സർക്കാർ അദ്ദേഹത്തിന് ഝാർഖണ്ഡ് ബിഭൂതി അവാർഡും  2011 ൽ ഝാർഖണ്ഡ് രത്‌ന അവാർഡും നൽകി.2020 ൽ കലാ രംഗത്ത് പത്മശ്രീ നേടി.

## അവലംബം

വർഗ്ഗം:1948-ൽ ജനിച്ചവർ
വർഗ്ഗം:ഇന്ത്യൻ നാടോടി ഗായകർ
വർഗ്ഗം:പത്മശ്രീ പുരസ്കാരം ലഭിച്ചവർ
മേരി ജെയ്ൻ ലാമണ്ട്

കേപ് ബ്രെട്ടൻ ദ്വീപിൽ നിന്ന് പരമ്പരാഗത കനേഡിയൻ ഗാലിക് നാടോടി ഗാനങ്ങൾ ആലപിക്കുന്ന കനേഡിയൻ കെൽറ്റിക് നാടോടി സംഗീതജ്ഞയാണ് **മേരി ജെയ്ൻ ലാമണ്ട്** (ജനനം 1960) അവരുടെ സംഗീതം പരമ്പരാഗതവും സമകാലികവുമായ ഘടകങ്ങൾ സംയോജിപ്പിക്കുന്നു. ആഷ്‌ലി മാസിസാക്കിന്റെ 1995 ലെ ഹിറ്റ് സിംഗിൾ "സ്ലീപ്പി മാഗി" യിലെ ഗായികയായി ലാമണ്ട് അറിയപ്പെടുന്നു. "ഹോറോ ഘോയിഡ് തു നിഗെൻ", 1997 ലെ അവരുടെ ആദ്യ സിംഗിൾ ആൽബം സുവാസ് ഇ! എന്നിവ അവരുടെ സോളോ ടോപ്പ് 40 ഹിറ്റായ ഗാനങ്ങളാണ്. ഫിഡ്‌ലർ വെൻ‌ഡി മാസിസാക്കുമായുള്ള അവരുടെ 2012 ലെ സഹകരണം, അമേരിക്കൻ ഐക്യനാടുകളിലെ നാഷണൽ പബ്ലിക് റേഡിയോ 2012 ലെ മികച്ച 10 നാടോടി, അമേരിക്കൻ ആൽബങ്ങളിൽ ഒന്നായി സെയ്നെ തിരഞ്ഞെടുത്തു.
## ആദ്യകാല ജീവിതവും വിദ്യാഭ്യാസവും
അഞ്ച് മക്കളിൽ ഇളയതായി ഒന്റാറിയോയിലെ കിംഗ്സ്റ്റണിൽ ജനിച്ച ലാമണ്ട് കുട്ടിക്കാലത്ത് നിരവധി തവണ ഒന്റാറിയോയിലെയും ക്യൂബെക്കിലെയും നഗരങ്ങളിലേക്കും പട്ടണങ്ങളിലേക്കും മാറി താമസിച്ചു. അവരുടെ മാതാപിതാക്കൾ രണ്ടുപേരും നോവ സ്കോട്ടിയയിൽ നിന്നുള്ളവരായിരുന്നു. എന്നിരുന്നാലും വേനൽക്കാല അവധിക്കാലത്ത് കേപ് ബ്രെട്ടനിലെ പിതാവിന്റെ മാതാപിതാക്കളെ അവർ പലപ്പോഴും സന്ദർശിക്കാറുണ്ടായിരുന്നു. അവിടെവെച്ച് അവൾ ആദ്യമായി കെൽറ്റിക് സംസ്കാരത്തെയും സ്കോട്ടിഷ് ഗാലിക് സംഗീതത്തെയും പ്രത്യേകിച്ച് സ്കോട്ടിഷ് ഗാലിക് ഭാഷയെയും അടുത്തറിഞ്ഞു.മോൺ‌ട്രിയലിലെ വെസ്റ്റ്‌മൗണ്ട് ഹൈ‌സ്കൂളിൽ നിന്ന് ബിരുദം നേടിയ ലാമണ്ട് പിന്നീട് സെന്റ് ഫ്രാൻസിസ് സേവ്യർ യൂണിവേഴ്സിറ്റിയിലെ കെൽറ്റിക് സ്റ്റഡീസ് പ്രോഗ്രാമിൽ ചേരുന്നതിനായി നോവ സ്കോട്ടിയയിലേക്ക് മടങ്ങി. അവിടെ സ്കൂളിന്റെ പരമ്പരാഗത സ്കോട്ട്സ്-ഗാലിക് ഗാനങ്ങളുടെ 350 ഫീൽഡ് റെക്കോർഡിംഗുകളുടെ ശേഖരത്തെക്കുറിച്ച് പഠിച്ചു. നോവ സ്കോട്ടിയയിലെ ആന്റിഗോണിഷിലെ സെന്റ് ഫ്രാൻസിസ് സേവ്യർ സർവകലാശാലയിൽ സംഗീതത്തിൽ മൈനർ ബിരുദം നേടി.
## അവലംബം

## പുറംകണ്ണികൾ
*Mary Jane Lamond 
*Mary Jane Lamond & Wendy MacIsaac

വർഗ്ഗം:കനേഡിയൻ വനിതാ നാടോടി ഗായകർ
വർഗ്ഗം:1960-ൽ ജനിച്ചവർ
മുകുന്ദ് നായക്

ഒരു ഇന്ത്യൻ കലാകാരനാണ് **മുകുന്ദ് നായക്** (ജനനം: 1949). നാടോടി ഗായകനും ഗാനരചയിതാവും നർത്തകനുമായ അദ്ദേഹം നാഗ്പുരി നാടോടി നൃത്തം ഝുമൈറിന്റെ വക്താവുകൂടിയാണ്. പത്മശ്രീ, സംഗീത നാടക് അക്കാദമി അവാർഡ് എന്നിവ അദ്ദേഹത്തിന് ലഭിച്ചിരുന്നു.
## ആദ്യകാല ജീവിതവും പശ്ചാത്തലവും
1949 ൽ ബീഹാറിലെ (ഇപ്പോൾ ഝാർഖണ്ഡ്) സിംദേഗ ജില്ലയിലെ ബോക്ബ ഗ്രാമത്തിലാണ് അദ്ദേഹം ജനിച്ചത്. പരമ്പരാഗതമായി സംഗീതജ്ഞരായ ഗാസി സമുദായത്തിലെ ഒരു കുടുംബത്തിൽ പെട്ടയാളാണ് അദ്ദേഹം. ദിയോഘർ വിദ്യാപിഠത്തിൽ നിന്ന് അദ്ദേഹം ബിരുദം നേടി.
## കരിയർ
പരമ്പരാഗത നാടോടി കലകൾ സംരക്ഷിക്കുകയെന്ന ലക്ഷ്യത്തോടെ മുകുന്ദ് നായക് ഭാരത് നായക്, ഭവ്യനായക്, പ്രഫുൽ കുമാർ റായ്, ലാൽ രൺവീർ നാഥ് ഷാഹ്ദിയോ, ക്ഷിതിജ് കുമാർ തുടങ്ങിയ സാംസ്കാരിക പ്രവർത്തകരുമായി പൊതുസ്ഥലങ്ങളിൽ ഗാനങ്ങൾ അവതരിപ്പിക്കാൻ തുടങ്ങിയിരുന്നു. 1974 ൽ അദ്ദേഹം ആകാശവാണിയിൽ അവതാരകനായി ചേർന്നു. റാഞ്ചിയിലെ ജഗനാഥപൂർ മേളയിലായിരുന്നു അദ്ദേഹത്തിന്റെ ആദ്യ അവതരണം. 1980 ൽ റാഞ്ചി സർവകലാശാലയിൽ പ്രാദേശിക, ഗോത്ര ഭാഷാ വിഭാഗം രൂപീകരിച്ചപ്പോൾ അദ്ദേഹം സർവകലാശാലയുമായി ബന്ധപ്പെട്ടു. 1981 ൽ ദക്ഷിണ ബീഹാറിലെ കരം സംഗീതത്തെക്കുറിച്ച് ഡോ. കരോൾ മെറി ബേബി ഗവേഷകയുമായി ബന്ധപ്പെടുകയും അദ്ദേഹത്തിന് അവരുമായി പ്രവർത്തിക്കാൻ അവസരം ലഭിക്കുകയും ചെയ്തു. 1988 ൽ, ഹോങ്കോംഗ് ഇൻസ്റ്റിറ്റ്യൂട്ട് ഫോർ ദി പ്രൊമോഷൻ ഓഫ് ചൈനീസ് കൾച്ചറിന്റെ മൂന്നാമത്തെ "ഹോങ്കോംഗ് ഇന്റർനാഷണൽ ഡാൻസ് ഫെസ്റ്റിവലിൽ" അദ്ദേഹത്തിന്റെ ട്രൂപ്പ് അവതരിപ്പിച്ചു. നാഗ്പുരി സംസ്കാരം പ്രോത്സാഹിപ്പിക്കുന്നതിനായി 1985 ൽ അദ്ദേഹം "കുഞ്ച്ബാൻ" എന്ന സംഘടന സ്ഥാപിച്ചു. കുഞ്ച്ബാൻ നാഗ്പുരി സംസ്കാരത്തെ പ്രത്യേകിച്ച് നാഗ്പുരി ഝുമൈർ പ്രോത്സാഹിപ്പിക്കുന്നു.

## അവലംബം

വർഗ്ഗം:1949-ൽ ജനിച്ചവർ
വർഗ്ഗം:പത്മശ്രീ പുരസ്കാരം ലഭിച്ചവർ
വർഗ്ഗം:ഇന്ത്യൻ നാടോടി ഗായകർ
സാഹിബ് രാംറാവു ഖണ്ടാരെ

ഒരു പ്രമുഖ മറാത്തി എഴുത്തുകാരനും നിരൂപകനും  കവിയും ഇന്തോളജിസ്റ്റും  പുരാണകഥാകാരനുമാണ് **സാഹിബ് രാംറാവു ഖണ്ടാരെ.** അദ്ദേഹം മറാത്തി നാടകത്തിൽ ബോധധാരാ സമ്പ്രദായം കൊണ്ടുവരാൻ ശ്രമിച്ചു.തന്റെ പ്രശസ്ത പുസ്തകമായ മറാത്യഞ്ച സമാജിക് സംസ്‌കൃതിക് ഈതാസ്, അതായത് സാമൂഹിക-സാംസ്കാരിക ചരിത്രം എന്നിവയിലൂടെ ചരിത്രരചനയിൽ അദ്ദേഹം ഒരു പുതിയ ശാഖ അവതരിപ്പിച്ചു.   

1993 ൽ ഇന്ത്യയിലേക്ക് ആദ്യമായി ‘ഇന്റർ ഡിസിപ്ലിനറി സ്റ്റഡീസ് സിദ്ധാന്തം’  അവതരിപ്പിച്ച സാഹെബ് ഖണ്ടാരെ കലയ്ക്കും സാഹിത്യത്തിനുമായി ഒരു പുതിയ ‘ഫോക്ലോറിക്കൽ ക്രിട്ടിസിസം’ രൂപീകരിച്ചു.നാടോടിക്കഥകളെക്കുറിച്ചുള്ള താരതമ്യപഠനത്തിനായി അദ്ദേഹം ചില പ്രധാനപ്പെട്ട ഏഷ്യൻ കൗണ്ടികൾ സന്ദർശിച്ചു.

2002 ൽ ആദ്യമായി ആതാ ഉജാഡെൽ എന്ന പുസ്തകത്തിനും  2003 ൽ ലോക്സാഹിത്യ ശബ്ബാ അനി പ്രയോഗ് എന്ന പുസ്തകത്തിനും  2008 ൽ മറാത്യാഞ്ച സമാജിക് സംസ്‌കൃതിക് ഇതിഹാസ് എന്ന പുസ്തകത്തിനും   2009 ൽ ബുദ്ധ ജാതക് എന്ന പുസ്തകത്തിനും മഹാരാഷ്ട്ര സർക്കാരിൽ നിന്ന് മികച്ച സാഹിത്യ അവാർഡ് അദ്ദേഹത്തിന് ലഭിച്ചു.

മികച്ച സർവകലാശാലാ അധ്യാപകനായി മഹാരാഷ്ട്ര സർക്കാർ 2004 ൽ അദ്ദേഹത്തെ ആദരിച്ചു.
## അവലംബം

## കൂടുതൽ വായനയ്ക്ക്
* Kant and Navnath, ‘Dr Saheb Khandare: Sahityasamikshya ani Sanshodhan’, Lokvidhya Publication, 2013
* Jivtode, Vitthal .‘Dr Saheb Khandare Yanche Sahitya ani Vichar, 2013 (a doctoral thesis)
* Nimbhore, Gajanan. ‘Interdisciplinary Research, Theory and Methodologies of Dr Saheb Khandare’, 2016  (a doctoral thesis)

## Special Issues
* Lokvidya Patrica, 2014

## പുറംകണ്ണികൾ
* http://bsvlss.com 

വർഗ്ഗം:1962-ൽ ജനിച്ചവർ
വർഗ്ഗം:ഇന്ത്യൻ ഫോക്‌ലോറിസ്റ്റുകൾ
സലാർ ജം‌ഗ് മ്യൂസിയം

ഇന്ത്യൻ സംസ്ഥാനമായ തെലങ്കാനയിലെ ഹൈദരാബാദ് നഗരത്തിൽ മുസി നദിയുടെ തെക്കേ കരയിലുള്ള ദാർ-ഉൽ-ഷിഫയിൽ സ്ഥിതിചെയ്യുന്ന ഒരു  മ്യൂസിയമാണ് **സലാർ ജംഗ് മ്യൂസിയം**. ഇന്ത്യയിലെ പ്രധാനപ്പെട്ട മൂന്ന് ദേശീയ മ്യൂസിയങ്ങളിൽ ഒന്നാണിത്. യഥാർത്ഥത്തിൽ സലാർ ജംഗ് കുടുംബത്തിന്റെ ഒരു സ്വകാര്യ കലാസമാഹാരമായിരുന്നു മ്യൂസിയത്തിലുള്ള എല്ലാ സൃഷ്ടികളും. സലാർ ജംഗ് മൂന്നാമന്റെ മരണശേഷം ഇത് രാജ്യത്തിന് നൽകി. 1951 ഡിസംബർ 16 നാണ് ഇത് ഉദ്ഘാടനം ചെയ്തത്.

ജപ്പാൻ, ചൈന, ബർമ, നേപ്പാൾ, ഇന്ത്യ, പേർഷ്യ, ഈജിപ്ത്, യൂറോപ്പ്, വടക്കേ അമേരിക്ക എന്നിവിടങ്ങളിൽ നിന്നുള്ള ശിൽപങ്ങൾ, പെയിന്റിംഗുകൾ, കൊത്തുപണികൾ, തുണിത്തരങ്ങൾ, കൈയെഴുത്തുപ്രതികൾ, സെറാമിക്സ്, മെറ്റാലിക് ആർട്ടിഫാക്റ്റുകൾ, പരവതാനികൾ, ഘടികാരങ്ങൾ, ഫർണിച്ചറുകൾ എന്നിവയുടെ ശേഖരം ഇവിടെയുണ്ട്. ലോകത്തിലെ ഏറ്റവും വലിയ മ്യൂസിയങ്ങളിലൊന്നാണിത്.  പരസ്പരം ബന്ധിച്ച മൂന്നു കെട്ടിടങ്ങളിലായി രണ്ടു നിലകളിൽ 38 ആർട്ട് ഗാലറികളിലായാണ് പ്രദർശിപ്പിച്ചിരിക്കുന്നത്. ഈസ്റ്റേൺ ബ്ലോക്ക് (മിർ ലെയ്ക്ക് അലി ഖാൻ ഭവൻ), വെസ്റ്റേൺ ബ്ലോക്ക് (മിർ തുരാബ് അലി ഖാൻ ഭവൻ), ഇന്ത്യൻ ബ്ലോക്ക് എന്നിങ്ങനെയാണു പേരു നൽകിയിരിക്കുന്നത്. ഗാലറികളിൽ ഭൂരിഭാഗവും (27 എണ്ണം) മ്യൂസിയത്തിന്റെ ഇന്ത്യൻ / സെൻട്രൽ ബ്ലോക്കിലാണ്. മ്യൂസിയത്തിന്റെ വെസ്റ്റേൺ ബ്ലോക്കിൽ 7 ഗാലറികളും ഈസ്റ്റേൺ ബ്ലോക്കിൽ 4 ഗാലറികളുമുണ്ട്. 

പ്രദർശനവസ്തുക്കൾക്കു പുറമേ സാലർ ജംഗ് മ്യൂസിയത്തിന്റെ ഏറ്റവും വലിയ പ്രത്യേകതകളിൽ ഒന്നാണ് ഇവിടുത്തെ ലൈബ്രറി. അപൂർവമായ ചില ശേഖരങ്ങൾ സാലർ ജംഗ് ലൈബ്രറിയിൽ ഉണ്ട്. 8,000-ത്തിൽ അധികം കയ്യെഴുത്തുപ്രതികളും 60,000-ത്തിൽ അധികം അച്ചടിച്ച പുസ്തകങ്ങളുമുള്ള ലൈബ്രറി ലോകത്തിലെ ഏറ്റവും മികച്ച ലൈബ്രറികളിലൊന്നാണ്. ശേഖരണത്തിന്റെ ഗുണനിലവാരം മറ്റ് ലൈബ്രറികളിൽ നിന്ന് ഇതിനെ മാറ്റി നിർത്തുന്നു.
## ചിത്രങ്ങൾ

Salar-Jung-Museum-hyderabad 263.jpg|മുൻ വശം
Salar-Jung-Museum-hyderabad 262.jpg|ഫലകം
Salar-Jung-Museum-hyderabad 257.jpg
Salar-Jung-Museum-hyderabad 240.jpg 
Salar-Jung-Museum-hyderabad 242.jpg
Salar-Jung-Museum-hyderabad 234.jpg| രാജാരവി വർമ്മയുടെ ചിത്രം
Salar-Jung-Museum-hyderabad 215.jpg|ചേര/ചോള കാലത്തെ നാണയം
Salar-Jung-Museum-hyderabad 138.jpg
Salar-Jung-Museum-hyderabad 105.jpg|എഴുത്തോല
Salar-Jung-Museum-hyderabad 67.jpg
Salar-Jung-Museum-hyderabad 53.jpg
Salar-Jung-Museum-hyderabad 47.jpg
Salar-Jung-Museum-hyderabad 37.jpg 
Salar-Jung-Museum-hyderabad 23.jpg


## അവലംബം

വർഗ്ഗം:ഇന്ത്യയിലെ ആർട്ട് ഗാലറികൾ
ഝുമൈർ

ഇന്ത്യൻ സംസ്ഥാനങ്ങളായ ബീഹാർ, ഝാർഖണ്ഡ്, ഛത്തീസ്ഗഢ്, ഒഡീഷ, പശ്ചിമ ബംഗാൾ എന്നിവിടങ്ങളിൽ നിന്നുള്ള ഒരു ഇന്ത്യൻ നാടോടി നൃത്തമാണ് **ഝുമൈർ.** ചോട്ടാങ്‌പൂർ മേഖലയിലെ ഗോത്രേതര ജനതയായ സദാന്റെ നാടോടി നൃത്തമാണിത്. അസമിലെ ടീ-ഗാർഡൻ സമൂഹത്തിൽ ഇത് വളരെ പ്രസിദ്ധമാണ്.

## ചരിത്രം

പുരാതന നാടോടി നൃത്തമാണ് ഝുമൈർ. ഭീംബെത്ക ശിലാഗൃഹങ്ങളിലെ മെസോലിത്തിക് പെയിന്റിംഗുകളിൽ സമാനമായ നൃത്തം കാണാം. ഝുമൈർ നൃത്തം മെസോലിത്തിക്ക് കാലഘട്ടം മുതലുള്ളതാണ്.
## അവതരണം
വിളവെടുപ്പ് കാലത്തും ഉത്സവങ്ങളിലും അവതരിപ്പിക്കുന്ന കമ്മ്യൂണിറ്റി ഡാൻസാണ് ഝുമൈർ.തുറന്ന സ്ഥലങ്ങളിലാണ് നൃത്തം കൂടുതലും നടത്തുന്നത്. ഢോൽ, മന്ദർ, ബൻസൂരി, നഗാരം, ധക്, ഷെഹ്‌നായ് എന്നിവയാണ് ഉപയോഗിക്കുന്ന പരമ്പരാഗത സംഗീതോപകരണങ്ങൾ. 
## വരികൾ
ഝുമൈറിന്റെ വരികൾ ദൈനംദിന ഭാഷകളിൽ നിർമ്മിച്ചവയാണ്. അവ ദൈനംദിന ജീവിതത്തിലെ പ്രണയത്തെയോ ആനന്ദങ്ങളെയോ വേദനകളെയോ ചിത്രീകരിക്കുന്നു.
## അവലംബം

വർഗ്ഗം:ഇന്ത്യൻ നാടോടി നൃത്തങ്ങൾ
രാം ദയാൽ മുണ്ട

**ആർ. ഡി. മുണ്ട** എന്നറിയപ്പെടുന്ന **രാം ദയാൽ മുണ്ട** (23 ഓഗസ്റ്റ് 1939 - 2011 സെപ്റ്റംബർ 30)  ഒരു ഇന്ത്യൻ പണ്ഡിതനും പ്രാദേശിക സംഗീത വ്യാഖ്യാതാവുമായിരുന്നു. കലാ രംഗത്തെ സമഗ്ര സംഭാവനയ്ക്ക് 2010 ൽ അദ്ദേഹത്തിന് പത്മശ്രീ ലഭിച്ചു. 

അദ്ദേഹം റാഞ്ചി സർവകലാശാല വൈസ് ചാൻസലറും ഇന്ത്യൻ പാർലമെന്റിന്റെ ഉപരിസഭയിലെ അംഗവുമായിരുന്നു.2007 ൽ അദ്ദേഹത്തിന് സംഗീത നാടക് അക്കാദമി അവാർഡ് ലഭിച്ചു. 2011 സെപ്റ്റംബർ 30 ന് റാഞ്ചിയിൽ വച്ച് അദ്ദേഹം അന്തരിച്ചു. 
## ജീവിതരേഖ
ഇന്ത്യയിലെ ബീഹാറിലെ റാഞ്ചി ജില്ലയിലെ (ഇപ്പോൾ ഝാർഖണ്ഡിൽ) ഗോത്ര ഗ്രാമമായ ദിയൂരിയിലാണ് രാം ദയാൽ മുണ്ട ജനിച്ചത്.രാം ദയാൽ മുണ്ട പ്രാഥമിക വിദ്യാഭ്യാസം നേടിയത് അംലെസയിലെ ലൂഥർ മിഷൻ സ്കൂളിലാണ്. സബ് ഡിവിഷണൽ പട്ടണമായ ഖുന്തിയിലാണ് അദ്ദേഹം സെക്കണ്ടറി വിദ്യാഭ്യാസം നേടിയത്. ബ്രിട്ടീഷ് സാമ്രാജ്യത്തിലെ സ്വയംഭരണത്തിനായുള്ള ചരിത്രപരമായ ബിർസ പ്രസ്ഥാനത്തിന്റെ ഹൃദയഭാഗമെന്ന നിലയിൽ ഖുന്തി പ്രദേശം ലോകമെമ്പാടുമുള്ള പണ്ഡിതന്മാരെ പ്രത്യേകിച്ചും നരവംശശാസ്ത്രത്തിൽ ആകർഷിച്ചു. മുണ്ടയും മറ്റ് സുഹൃത്തുക്കളുമൊത്ത് വിശിഷ്ട സന്ദർശകർക്കുള്ള വഴികാട്ടിയായി പലപ്പോഴും പ്രവർത്തിച്ചിരുന്നു. ഇത് അദ്ദേഹത്തിന്റെ പരീക്ഷണാത്മക ലോകത്തെ വികസിപ്പിക്കുന്നതിനുള്ള അടിസ്ഥാനമായി. ഭാഷാശാസ്ത്രത്തിൽ ശ്രദ്ധ കേന്ദ്രീകരിച്ച് ഉന്നതവിദ്യാഭ്യാസത്തിനുള്ള വിഷയമായി നരവംശശാസ്ത്രത്തെ തിരഞ്ഞെടുത്തത് ഒരു പുതിയ ലോകം അദ്ദേഹത്തിന് തുറന്നു.
## വിദ്യാഭ്യാസവും കരിയറും
നോർമൻ സൈഡിന്റെ മാർഗ്ഗനിർദ്ദേശത്തിൽ ഓസ്ട്രോസിയാറ്റിക് ഭാഷകളുടെ ഇൻഡിക് ഗ്രൂപ്പിനെക്കുറിച്ച് ചിക്കാഗോ സർവകലാശാലയുടെ ഒരു ഗവേഷണ പദ്ധതിയിൽ നിന്ന് ഭാഷാശാസ്ത്രത്തിൽ ഉന്നത വിദ്യാഭ്യാസം നേടുന്നതിനുള്ള അവസരം മുണ്ടയ്ക്ക് ലഭിച്ചു. ചിക്കാഗോ സർവകലാശാലയിൽ നിന്ന് പിഎച്ച്ഡി നേടിയ മുണ്ട പിന്നീട് സൗത്ത് ഏഷ്യൻ സ്റ്റഡീസ് ഡിപ്പാർട്ട്മെന്റിന്റെ ഫാക്കൽറ്റിയിൽ നിയമിക്കപ്പെട്ടു. പിന്നീട് അന്നത്തെ വൈസ് ചാൻസലർ കുമാർ സുരേഷ് സിങ്ങിന്റെ അഭ്യർഥന മാനിച്ച് അദ്ദേഹം ആദിവാസി പ്രാദേശിക ഭാഷാ വകുപ്പ് ആരംഭിച്ചു.

## അവലംബം

## പുറംകണ്ണികൾ
* List of Padma Awardees The Hindu , full list of Padma awardees (PDF – 92.5 Kb)

വർഗ്ഗം:1939-ൽ ജനിച്ചവർ
വർഗ്ഗം:2011-ൽ മരിച്ചവർ
വർഗ്ഗം:പത്മശ്രീ പുരസ്കാരം ലഭിച്ചവർ
വർഗ്ഗം:ഇന്ത്യൻ ഫോക്‌ലോറിസ്റ്റുകൾ
ബിരേന്ദ്ര നാഥ് ദത്ത

ഇന്ത്യൻ അക്കാദമിഷ്യനും ഭാഷാശാസ്ത്രജ്ഞനും നാടോടിക്കഥകളുടെ ഗവേഷകനും ഗായകനും ഗാനരചയിതാവുമാണ് **ബിരേന്ദ്ര നാഥ് ദത്ത** (ജനനം: മാർച്ച് 1, 1935). ഔദ്യോഗിക ജീവിതത്തിൽ പ്രധാനമായും അസമിലെ വിവിധ കോളേജുകളിൽ പ്രൊഫസറായി ജോലി നോക്കി. അദ്ദേഹം പണ്ഡിതോചിതമായ പുസ്തകങ്ങളും എഴുതി. 2009 ൽ "സാഹിത്യ-വിദ്യാഭ്യാസ" മേഖലയിലെ ഏറ്റവും ഉയർന്ന നാലാമത്തെ സിവിലിയൻ അവാർഡായ പത്മശ്രീ അദ്ദേഹത്തിന് ലഭിച്ചു.  2010 ൽ ജഗദ്ദത്രി-ഹർമോഹൻ ദാസ് സാഹിത്യ അവാർഡ് ലഭിച്ചു. 2003 ലെ നോർത്ത് ലഖിംപൂർ സെഷനും 2004 ലെ ഹോജായ് സെഷനുമായി അസോം സാഹിത്യസഭയുടെ പ്രസിഡന്റായി ദത്ത തിരഞ്ഞെടുക്കപ്പെട്ടു.
## ആദ്യകാലജീവിതം
1935 മാർച്ച് 1 ന് ബിരേന്ദ്ര നാഥ് ദത്ത അസമിലെ നാഗോണിൽ സ്കൂൾ അദ്ധ്യാപകൻ കൽപനാഥ് ദത്ത, മന്ദാകിനി ദത്ത എന്നിവരുടെ മകനായി ജനിച്ചു. അവരുടെ ആദ്യകാല ഭവനം ബൈഹത ചരിയാലിക്ക് സമീപമുള്ള പനേര ഗ്രാമത്തിലായിരുന്നു. ഗുവാഹത്തിയിലെ ചെനികുത്തി എൽ.പി സ്കൂളിൽ നിന്ന് വിദ്യാഭ്യാസം ആരംഭിച്ച അദ്ദേഹം പിന്നീട് ഗോൾപാറയിൽ പഠിച്ചു. 1933 ൽ ഗൗഹതി സർവകലാശാലയ്ക്ക് കീഴിലുള്ള മെട്രിക്കുലേഷൻ, ഐ.എസ്സി പരീക്ഷകളിൽ പത്താം റാങ്ക് നേടി.  തുടർന്ന് ശാന്തിനികേതനിലെ വിശ്വഭാരതിയിൽ നിന്ന് ബിരുദം നേടി. പിന്നീട് ഗൗഹതി സർവകലാശാലയിൽ നിന്ന് സാമ്പത്തിക ശാസ്ത്രത്തിൽ മാസ്റ്റർ ഓഫ് ആർട്സ് പഠിച്ചു.
## കരിയർ
1957 ൽ ബി. ബോറുവ കോളേജിൽ ലക്ചററായി ഔദ്യോഗിക ജീവിതം ആരംഭിച്ചു. 1964 ൽ ലോവർ ആസാമിലെ ഗൗരിപൂരിലെ പ്രമതേഷ് ബറുവ കോളേജിൽ സ്ഥാപക പ്രിൻസിപ്പലായി ചേർന്നു. ഗോൽപാറ കോളേജ്, പാണ്ഡു കോളേജ് തുടങ്ങിയ രണ്ട് കോളേജുകളിലും പ്രിൻസിപ്പലായി ജോലി ചെയ്തു.  

1974 ൽ പ്രഫുല്ല ദത്ത ഗോസ്വാമിയുടെ മേൽനോട്ടത്തിൽ നാടോടിക്കഥകളിൽ പിഎച്ച്ഡി ബിരുദം നേടി.1979 ൽ ഗൗഹതി സർവകലാശാലയിൽ അദ്ധ്യാപകനായി ചേർന്നു. അവിടെ അദ്ദേഹം നാടോടി ഗവേഷണ വകുപ്പിന്റെ തലവനായി. ഗൗഹതി സർവകലാശാലയിൽ നിന്ന് 1995 ൽ വിരമിച്ചു. പക്ഷേ, അഭ്യർത്ഥനയെത്തുടർന്ന് അദ്ദേഹം വീണ്ടും തേസ്പൂർ സർവകലാശാലയിൽ പരമ്പരാഗത സാംസ്കാരിക, കലാരൂപങ്ങളുടെ പ്രൊഫസറായി ചേർന്നു.

## അവലംബം

## പുറംകണ്ണികൾ
* **[https://www.youtube.com/playlist?list=PLBDC5BCAA5FB83A58 Few Songs of Birendra Nath Datta] on YouTube.**

വർഗ്ഗം:പത്മശ്രീ പുരസ്കാരം ലഭിച്ചവർ
വർഗ്ഗം:1935-ൽ ജനിച്ചവർ
വർഗ്ഗം:ഇന്ത്യൻ ഫോക്‌ലോറിസ്റ്റുകൾ
വർഗ്ഗം:2023-ൽ മരിച്ചവർ
ദേവി ലാൽ സമർ

രാജസ്ഥാനിലെ ഉദയ്പൂരിലെ ഭാരതീയ ലോക് കലാ മണ്ഡൽ എന്ന നാടോടി നാടക മ്യൂസിയത്തിന്റെ സ്ഥാപക-ഡയറക്ടറായിരുന്നു **ദേവിലാൽ സമർ** (ജനനം: 1912)ശ്രദ്ധേയമായ പ്രവർത്തനത്തിന് അദ്ദേഹത്തിന് പത്മശ്രീ അവാർഡ് ലഭിച്ചു. രാജസ്ഥാനി നാടകത്തെക്കുറിച്ചും പാവകളെക്കുറിച്ചും ഹിന്ദിയിൽ നിരവധി പുസ്തകങ്ങൾ അദ്ദേഹം എഴുതി. 

പാവകളെക്കുറിച്ച് പഠിച്ച സ്കൂൾ അദ്ധ്യാപകനായിരുന്ന അദ്ദേഹം 1952 ൽ ഭാരതീയലോക കലാ മണ്ഡൽ സ്ഥാപിച്ചു. 1954 ൽ ആദ്യത്തെ പാവ ഉത്സവവും അദ്ദേഹം ആരംഭിച്ചു. 
## ഭാരതീയ ലോക് കലാ മണ്ഡൽ
രാജസ്ഥാൻ, ഗുജറാത്ത്, മധ്യപ്രദേശ് എന്നീ പ്രദേശങ്ങളുടെ നാടോടി കല, സംസ്കാരം, പാട്ടുകൾ, ഉത്സവങ്ങൾ എന്നിവ പഠിക്കുന്നതിലും നാടോടി കലകൾ, നാടോടി നൃത്തങ്ങൾ, നാടോടി സാഹിത്യങ്ങൾ എന്നിവ പ്രചരിപ്പിക്കുന്നതിലും ഏർപ്പെട്ടിരിക്കുന്ന ഇന്ത്യയിലെ രാജസ്ഥാൻ സംസ്ഥാനത്തെ ഉദയ്പൂർ ആസ്ഥാനമായുള്ള ഒരു സാംസ്കാരിക സ്ഥാപനമാണ് ഭാരതീയ ലോക് കലാ മണ്ഡൽ. രാജസ്ഥാനിൽ നിന്നുള്ള ഗ്രാമീണ വസ്ത്രങ്ങൾ, ആഭരണങ്ങൾ, പാവകൾ, മാസ്കുകൾ, നാടോടി സംഗീത ഉപകരണങ്ങൾ, നാടോടി ദേവതകൾ, പെയിന്റിംഗുകൾ എന്നിവ പോലുള്ള നാടോടി വസ്‌തുക്കളുടെ ശേഖരം പ്രദർശിപ്പിക്കുന്ന ഒരു മ്യൂസിയം ഈ സ്ഥാപനത്തിലുണ്ട്. പപ്പറ്റ് തിയറ്ററും (കത്പുത്ലി) ഉണ്ട്. അവിടെ കൃത്യമായ ഇടവേളകളിൽ പാവ ഷോകൾ നടക്കുന്നു. 
## അവലംബം

*puppetindia
*ignca 

വർഗ്ഗം:ഇന്ത്യൻ ഫോക്‌ലോറിസ്റ്റുകൾ
വർഗ്ഗം:പത്മശ്രീ പുരസ്കാരം ലഭിച്ചവർ
വർഗ്ഗം:1912-ൽ ജനിച്ചവർ
വർഗ്ഗം:രാജസ്ഥാനി ജനങ്ങൾ
മദനകാമരാജ കഥ

ദക്ഷിണേന്ത്യൻ നാടോടിക്കഥകളുടെ ഒരു ശേഖരമാണ് **മദനകാമരാജ കഥ.** തമിഴിലെ മദനകാമരാജൻ കഥൈ, തെലുങ്കിലെ മദന കാമരാജു കഥാലു എന്നിങ്ങനെ സമാനമായ നിരവധി പേരുകളിൽ ഇതറിയപ്പെടുന്നു. 

ഇത് ദക്ഷിണേന്ത്യയിൽ പ്രചാരത്തിലുള്ള കഥകളാണ്. അവയിൽ ചിലത് ശ്രീലങ്കയിലും പ്രചാരത്തിലുണ്ട്.

അറേബ്യൻ നൈറ്റ്സ് പോലുള്ള കെട്ടിച്ചമച്ച കഥകളുടെ വിവരണവും ഇതിൽ ഉൾപ്പെടുന്നു. മദാനകമരാജ രാജകുമാരൻ ഒരു പെയിന്റിംഗിൽ കാണുന്ന രണ്ട് സ്ത്രീകളുമായി പ്രണയത്തിലാകുന്നു. മന്ത്രിയുടെ മകനായ തന്റെ സുഹൃത്തിനോട് ഇരുവരെയും കണ്ടെത്തി തന്റെ അടുക്കലേക്ക് കൊണ്ടുവരാൻ അദ്ദേഹം നിർദ്ദേശിക്കുന്നു. അതിനുശേഷം അദ്ദേഹം ഒരാളെ തിരഞ്ഞെടുത്ത് വിവാഹം കഴിക്കും മന്ത്രിക്ക് മറ്റൊരാളെ വിവാഹം കഴിക്കാം. സുഹൃത്ത് യാത്രതിരിച്ചു, രണ്ട് സ്ത്രീകളെ കണ്ടെത്തി അവരെ വീട്ടിലേക്ക് കൊണ്ടുവരാൻ തുടങ്ങുന്നു. അവരിൽ ആരാണ് തന്റെ ഭാര്യയെന്ന് അറിയാത്തതിനാൽ അവരെ അകറ്റിനിർത്താൻ അദ്ദേഹം സ്വയം നിയന്ത്രിക്കുന്നു. ശേഖരത്തിലെ നിരവധി കഥകളിലൂടെ അവ വിവരിക്കുന്നു. 

തമിഴ് പാഠം 1848 , 1855  എന്നിവയിൽ ഇത് പ്രസിദ്ധീകരിക്കുകയും എസ്. എം. നടേശ ശാസ്ത്രി 1886 ൽ "ദ്രാവിഡ രാത്രികൾ" എന്ന് വിവർത്തനം ചെയ്യുകയും ചെയ്തു. വിവർത്തനത്തിൽ പന്ത്രണ്ട് കഥകളുണ്ട്.

നാടോടിക്കഥകളുടെ ഒരു ശേഖരം എന്ന നിലയിൽ ഇത് പ്രധാനമാണെങ്കിലും തമിഴ് സാഹിത്യ സംസ്കാരത്തെ അത് കാര്യമായി സ്വാധീനിച്ചില്ല. 1941 ൽ പുറത്തിറങ്ങിയ മദനകമരാജൻ എന്ന ചിത്രം ഈ കൃതിയെ അടിസ്ഥാനമാക്കിയുള്ളതാണ്. 
## അവലംബം


## പുറംകണ്ണികൾ
* 

വർഗ്ഗം:ഇന്ത്യൻ ഫോൿലോർ
ഡൈമാലു

ദിമാസ കച്ചാരിയുടെ പുരാതന സുവർണ്ണ കാലഘട്ടത്തിലെ നായകനായിരുന്നു **വീർ ഡെമാലിക് കെംപ്രായ്.** വടക്കുകിഴക്കൻ ഇന്ത്യയിലെ അസമിലെ ദിമാസ രാജാക്കന്മാർ ഭരിച്ചിരുന്ന മധ്യകാല / ആദ്യകാല ആധുനിക സാമ്രാജ്യമായിരുന്നു ദിമാസ സാമ്രാജ്യം.  ഇന്ത്യയിലെ കൊക്രാജർ ജില്ലയിലെ ഖരിഗാവ് ഗ്രാമത്തിലെ ദേശീയപാതയ്ക്ക് സമീപം ആകാശത്തേക്ക് കൈ ചൂണ്ടുന്ന വില്ലും അമ്പും വഹിച്ച വീർ ഡെമാലിക് കെംപ്രായിയുടെ പ്രതിമ കാണാം.
## ചരിത്രം
എ ഡി 1201 ഓഗസ്റ്റ് 11 ന് രാജാ മഖർദ്വാജ് നാരായൺ തൗസന്റെ ഭരണകാലത്താണ് ഡെമാലിക് കെംപ്രായ് ഇന്നത്തെ ദിമാപൂരിൽ ജനിച്ചത്. പിതാവിന്റെ പേര് ഡെചാങ്‌ദാവോ കെംപ്രായ്, അമ്മയുടെ പേര് റിബാംഗ്ഡി തതൗസൻ. എ ഡി 1231 ൽ അദ്ദേഹം അന്തരിച്ചു. (ദിമാസ സാമ്രാജ്യം)

## ജീവിതം
എ ഡി 1224 ൽ ഖൈമൈദി ബോഡോസയെ (ബോഡോ എ ദിമാസ വംശജർ) ഡെമാലിക് കെംപ്രായ് വിവാഹം കഴിച്ചു. അദ്ദേഹത്തിന് രണ്ട് ആൺമക്കളുണ്ടായിരുന്നു. ഡെഹാം കെംപ്രായ് (ജനനം എ.ഡി. 1225), മൈഹാം കെംപ്രായ് (എ.ഡി 1228).
## അവലംബം

വർഗ്ഗം:ഇന്ത്യൻ ഫോൿലോർ
മുഹമ്മദ് മൻസ്രുദ്ദീൻ

ബംഗാളി എഴുത്തുകാരനും സാഹിത്യ നിരൂപകനും ഉപന്യാസകാരനും ബംഗ്ലാദേശിൽ നിന്നുള്ള ജീവചരിത്രകാരനുമായിരുന്നു **മുഹമ്മദ് മൻസ്രുദ്ദീൻ**  (31 ജനുവരി 1904 - സെപ്റ്റംബർ 19, 1987)  നാടോടിക്കഥകളെക്കുറിച്ച് വിദഗ്‌ദ്ധനായ ഇദ്ദേഹം, പഴക്കം ചെന്ന നാടോടി ഗാനങ്ങളുടെ ഒരു വലിയ ശേഖരത്തിലൂടെ പ്രശസ്തനായിരുന്നു. കൂടുതലും പതിമൂന്ന് വാല്യങ്ങളിൽ ഹരാമോണി എന്ന പേരിൽ സമാഹരിക്കപ്പെട്ടു. നാടോടി ശേഖരണത്തിനും ഗവേഷണത്തിനും അദ്ദേഹം നൽകിയ ആജീവനാന്ത സംഭാവനയ്ക്കുള്ള അംഗീകാരമായി രബീന്ദ്ര ഭാരതി സർവകലാശാല അദ്ദേഹത്തിന് 1987 ൽ ഡി.ലിറ്റ് സമ്മാനിച്ചു. 
## അവലംബം

വർഗ്ഗം:1904-ൽ ജനിച്ചവർ
വർഗ്ഗം:1987-ൽ മരിച്ചവർ
വർഗ്ഗം:സ്വാതന്ത്ര്യദിന അവാർഡ് ലഭിച്ചവർ
വർഗ്ഗം:ഇന്ത്യൻ ഫോൿലോർ
വർഗ്ഗം:കൊൽക്കത്ത സർവകലാശാലയിലെ പൂർവ്വ വിദ്യാർത്ഥികൾ
ആൻഡ്രോളജി

പുരുഷന്റെ ആരോഗ്യവുമായി ബന്ധപ്പെട്ട, പ്രത്യേകിച്ച് പുരുഷ പ്രത്യുത്പാദന വ്യവസ്ഥയുടെ പ്രശ്നങ്ങളുമായും പുരുഷന്മാർക്ക് മാത്രമുള്ള യൂറോളജിക്കൽ പ്രശ്നങ്ങളുമായും ബന്ധപ്പെട്ട മെഡിക്കൽ സ്പെഷ്യാലിറ്റിയാണ് **ആൻഡ്രോളജി** (**ആന്ത്രോളജി** എന്നും എഴുതുന്നു). സ്ത്രീകളുടെ ആരോഗ്യത്തിന്, പ്രത്യേകിച്ച് പ്രത്യുൽപാദന, യൂറോളജിക് മെഡിക്കൽ പ്രശ്നങ്ങൾ കൈകാര്യം ചെയ്യുന്ന ഗൈനക്കോളജിക്ക് തുല്യമായി പുരുഷന്മാർക്കുള്ളതാണ് ആന്ത്രോളജി.

## സവിശേഷതകൾ
ജനനേന്ദ്രിയവുമായി ബന്ധപ്പെട്ട കണക്റ്റീവ് ടിഷ്യൂകളിലെ അപാകതകളും ജനനേന്ദ്രിയ ഹൈപ്പർട്രോഫി അല്ലെങ്കിൽ മാക്രോജനിറ്റോസോമിയ പോലുള്ള കോശങ്ങളുടെ അളവിലുള്ള മാറ്റങ്ങളും ആൻഡ്രോളജിയുടെ പരിധിയിൽ വരുന്നു. 

പ്രത്യുൽപാദന, യൂറോളജിക് വീക്ഷണകോണുകളിൽ, ആൻഡ്രോളജി ശസ്ത്രക്രിയ നടപടിക്രമങ്ങളിൽ വാസെക്ടമി, വാസോവാസോസ്റ്റമി (വാസെക്ടമി റിവേർസൽ നടപടിക്രമങ്ങളിലൊന്ന്), ഓർക്കിഡോപെക്സി, ചേലാകർമ്മം എന്നിവയും, താഴെപ്പറയുന്നവ പോലെയുള്ള പുരുഷ ജനിതക വൈകല്യങ്ങൾ കൈകാര്യം ചെയ്യുന്നതിനുള്ള ഇടപെടലുകളും ഉൾപ്പെടുന്നു.

## ചരിത്രം
ലോകമെമ്പാടും മെഡിക്കൽ ബോർഡ് സർട്ടിഫിക്കേഷൻ പ്രോഗ്രാമുകളുള്ള ഗൈനക്കോളജിയിൽ നിന്ന് വ്യത്യസ്തമായി, ആൻഡ്രോളജിക്ക് മെഡിക്കൽ ബോർഡ് സർട്ടിഫിക്കേഷൻ പ്രോഗ്രാമുകൾ ഒന്നുമില്ല. 1960 കളുടെ അവസാനം മുതലാണ് ആന്ത്രോളജി ഒരു പ്രത്യേക സ്പെഷ്യാലിറ്റിയായി പഠിക്കാൻ തുടങ്ങിയത്. ഈ വിഷയത്തിലെ ആദ്യത്തെ സ്പെഷ്യലിസ്റ്റ് ജേണൽ 1969 മുതൽ പ്രസിദ്ധീകരിച്ചുതുടങ്ങിയ ജർമ്മൻ ആനുകാലികം *ആൻഡ്രോളജി* (ഇപ്പോൾ *ആൻഡ്രോളജിയ എന്നറിയപ്പെടുന്നു)* ആയിരുന്നു*.*  ബേസിക്ക് ആൻഡ്രോളജിയും ക്ലിനിക്കൽ ആൻഡ്രോളജിയും ഉൾക്കൊള്ളുന്ന അടുത്ത സ്പെഷ്യാലിറ്റി ജേണൽ *1978* ൽ തുടങ്ങിയ *ഇന്റർനാഷണൽ ജേണൽ ഓഫ് ആൻഡ്രോളജി* ആയിരുന്നു, ഇത് 1992 ൽ യൂറോപ്യൻ അക്കാദമി ഓഫ് ആൻഡ്രോളജിയുടെ ഔദ്യോഗിക ജേണലായി മാറി. 1980 ൽ അമേരിക്കൻ സൊസൈറ്റി ഓഫ് ആൻഡ്രോളജി *ജേണൽ ഓഫ് ആൻഡ്രോളജി* ആരംഭിച്ചു. 2012 ൽ, ഈ രണ്ട് സൊസൈറ്റി ജേണലുകളും ഈ മേഖലയിലെ ഒരു പ്രധാന *ജേണലിലേക്ക്* ലയിപ്പിച്ച് ആൻഡ്രോളജി എന്ന് പേരിട്ടു, ഇതിന്റെ ആദ്യ ലക്കം 2013 ജനുവരിയിൽ പ്രസിദ്ധീകരിച്ചു. 

## ഇതും കാണുക

* ആണുങ്ങളുടെ ആരോഗ്യം
* പ്രത്യുൽപാദന ആരോഗ്യം
* യൂറോളജി
* ഗൈനക്കോളജി

## അവലംബം

## പുറം കണ്ണികൾ

* *ആന്ത്രോളജി* ജേണൽ [1 ]
* അമേരിക്കൻ സൊസൈറ്റി ഓഫ് ആൻഡ്രോളജി
* യൂറോപ്യൻ അക്കാദമി ഓഫ് ആൻഡ്രോളജി
* ബ്രിട്ടീഷ് ആൻഡ്രോളജി സൊസൈറ്റി
* ഇന്റർനാഷണൽ സൊസൈറ്റി ഓഫ് ആൻഡ്രോളജി
* ആൻഡ്രോളജി ഓസ്‌ട്രേലിയ 
* ചൈനീസ് ആൻഡ്രോളജി വകുപ്പ് 

വർഗ്ഗം:ആൻഡ്രോളജി
കാസ്സിനി പ്രൊജക്ഷൻ

ലഘുചിത്രം| ലോകത്തിന്റെ കാസ്സിനി പ്രൊജക്ഷൻ
ഭൂപടനിർമ്മാണത്തിനായി സ്വീകരിച്ചിരുന്ന ഒരു പ്രൊജക്ഷൻ സാങ്കേതികവിദ്യയാണ് **കാസ്സിനി പ്രൊജക്ഷൻ**. **കാസ്സിനി-സോൾഡ്‌നർ പ്രൊജക്ഷൻ** അല്ലെങ്കിൽ **സോൾഡ്‌നർ പ്രൊജക്ഷൻ**  എന്നിങ്ങനെയും അറിയപ്പെടുന്നു).   1745-ൽ സീസർ-ഫ്രാങ്കോയിസ് കാസ്സിനി ഡി തുറി എന്ന ജ്യോതിശാസ്ത്രജ്ഞനാണ് ഈ സങ്കേതത്തിന്റെ ഉപജ്ഞാതാവ്. ഇക്വിറെക്റ്റാംഗുലർ പ്രൊജക്ഷന്റെ (Equirectangular projection) ട്രാൻസ്‌വേഴ്സ് ആസ്പെക്റ്റ് (transverse aspect) ആണ് കാസ്സിനി പ്രൊജക്ഷൻ. 

ഭൂമദ്ധ്യരേഖയോട് അടുത്ത പ്രദേശങ്ങളെ ചിത്രീകരിക്കാൻ കാസ്സിനി പ്രൊജക്ഷൻ മികച്ചതാണെങ്കിലും ധ്രുവപ്രദേശങ്ങളിലേക്ക് പോകുന്തോറും യഥാർത്ഥ ഭൂപ്രദേശങ്ങളിൽ നിന്നും വളരെ വ്യത്യസ്തമായ ചിത്രമായിരിക്കും ഇതിലൂടെ ലഭിക്കുക.
ട്രാൻസ്‌വേഴ്സ് മെർക്കേറ്റർ പ്രൊജക്ഷന്റെ പ്രചാരത്തോടെ കാസ്സിനി പ്രൊജക്ഷൻ ക്രമേണ ഉപയോഗത്തിലില്ലാതായി മാറി.
## പരാമർശങ്ങൾ

വർഗ്ഗം:ഭൂപടരചനാസമ്പ്രദായങ്ങൾ
ഹസു യജ്ഞ്‌നിക്

ഒരു ഇന്ത്യൻ ഗുജറാത്തി ഭാഷാ നോവലിസ്റ്റും, ചെറുകഥാകൃത്തും, നിരൂപകനും, പത്രാധിപരും, ഫോക്‌ലോറിസ്റ്റും , കുട്ടികളുടെ എഴുത്തുകാരനുമായിരുന്നു **ഹസു യജ്‌നിക്** എന്നറിയപ്പെടുന്ന **ഹസ്മുഖ് വ്രജ്‌ലാൽ യജ്‌നിക്** (12 ഫെബ്രുവരി 1938 - 2020 ഡിസംബർ 10). രാജ്കോട്ടിൽ ജനിച്ച് വിദ്യാഭ്യാസം നേടിയ അദ്ദേഹം ഗുജറാത്തിലെ വിവിധ സർക്കാർ കോളേജുകളിൽ ഗുജറാത്തി പ്രൊഫസറായി സേവനമനുഷ്ഠിച്ചു. ഇരുപത് നോവലുകൾ, മൂന്ന് ചെറുകഥാ സമാഹാരങ്ങൾ, രണ്ട് ജയിൽ കഥകൾ, നാല് മധ്യകാല കഥാ സമാഹാരങ്ങൾ, നാല് മധ്യകാല കൃതികളുടെ വിമർശനം, പന്ത്രണ്ട് നാടോടി കൃതികൾ, കുട്ടികളുടെ സാഹിത്യത്തിലെ ആറ് കൃതികൾ എന്നിവ അദ്ദേഹം എഴുതിയിട്ടുണ്ട്. 
## ജീവിതരേഖ
1938 ഫെബ്രുവരി 12 ന് ഹസു യജ്‌നിക് രാജ്കോട്ടിൽ (ഇപ്പോൾ ഗുജറാത്തിൽ) വ്രജ്‌ലാൽ യജ്‌നിക്കും പുഷ്പബെനും (പ്രസന്നബെൻ) ജനിച്ചു. അദ്ദേഹം അവരുടെ എട്ടാമത്തെ കുട്ടിയായിരുന്നു. പിതാവ് രാജ്കോട്ടിലെ ബ്രിട്ടീഷ് ഏജൻസിയിൽ ഗുമസ്തനായിരുന്നു. മുത്തച്ഛൻ ഗോവിന്ദലാൽ പലിതാന സ്റ്റേറ്റിലെ സർവേ ഉദ്യോഗസ്ഥനായിരുന്നു. വളരെയധികം സ്വാധീനിച്ച മുത്തച്ഛനാണ് അദ്ദേഹത്തെ വളർത്തിയത്. പ്രൈമറി, സെക്കൻഡറി സ്കൂൾ വിദ്യാഭ്യാസം രാജ്കോട്ടിൽ നിന്ന് പൂർത്തിയാക്കി. 1950 മുതൽ 1954 വരെ ഫ്രീം ധ്രംഗാദ്രയിൽ പഠിച്ചു. 1960 ൽ ബി.എയും 1962 ൽ രാജ്‌കോട്ടിലെ ധർമേന്ദ്രസിൻ‌ജി ആർട്സ് കോളേജിൽ നിന്ന് ഗുജറാത്തി-സംസ്‌കൃതത്തിൽ എം.എയും നേടി. 1972 ൽ മധ്യകാലിൻ ഗുജറാത്തി കാംകത എന്ന പ്രബന്ധത്തിന് പിഎച്ച്ഡി നേടി.  

എം‌എയ്ക്ക് ശേഷം 1963 ൽ ഗുജറാത്തിയിലെ പ്രൊഫസറായി സുരേന്ദ്രനഗറിലെ എം. പി. ഷാ കോളേജിൽ ചേർന്നു. 1964 ൽ വിസ്നഗറിലെ എം. എൻ. കോളേജിലേക്ക് മാറിയ അദ്ദേഹം പിന്നീട് 1965 ൽ അഹമ്മദാബാദിലെ ഗുജറാത്ത് കോളേജിൽ ചേർന്നു. 1973 വരെ അവിടെ സേവനമനുഷ്ഠിച്ചു. 1965 മുതൽ 1979 വരെ ജാംനഗറിലെ ഡി കെ ബി കോളേജിൽ പ്രൊഫസറായും സേവനമനുഷ്ഠിച്ചു. 1979 മുതൽ 1982 വരെ സുരേന്ദ്രനഗറിലെ എം. പി. ഷാ കോളേജിലേക്ക് മാറി. . 1982 മുതൽ 1996 വരെ ഗാന്ധിനഗറിലെ ഗുജറാത്ത് സാഹിത്യ അക്കാദമിയുടെ രജിസ്ട്രാറായി സേവനമനുഷ്ഠിച്ച അദ്ദേഹം വിരമിച്ചു.1996 മുതൽ 2005 വരെ അദ്ദേഹം അഹമ്മദാബാദിലെ മേഘാനി ലോക്വിദ്യ സൺശോധൻ ഭവനിന്റെ സ്ഥാപകനും മാനേജിംഗ് ട്രസ്റ്റിയുമായിരുന്നു.

കോവിഡ് -19 മൂലം 2020 ഡിസംബർ 10 ന് അഹമ്മദാബാദിൽ വച്ച് അദ്ദേഹം മരിച്ചു.
## അവലംബം

## പുറംകണ്ണികൾ
* 

വർഗ്ഗം:1938-ൽ ജനിച്ചവർ
വർഗ്ഗം:2020-ൽ മരിച്ചവർ
വർഗ്ഗം:ഇന്ത്യൻ ഫോക്‌ലോറിസ്റ്റുകൾ
മനുഭായ് ജോധാനി

ഗുജറാത്തി ഭാഷയിലെ എഴുത്തുകാരനും ഫോക്‌ലോറിസ്റ്റും പക്ഷിശാസ്ത്രജ്ഞനും സസ്യശാസ്ത്രജ്ഞനും എഡിറ്ററുമായിരുന്നു **മനുഭായ് ലല്ലുഭായ് ജോധാനി** (ഒക്ടോബർ 28, 1902 - ഡിസംബർ 29, 1979). 15 ലധികം പുസ്തകങ്ങൾ അദ്ദേഹം പ്രസിദ്ധീകരിച്ചിരുന്നു.
## ജീവിതരേഖ
1902 ഒക്ടോബർ 28 ന് ബർവാലയിൽ (ഇപ്പോൾ ഗുജറാത്തിലെ ബോട്ടാഡ് ജില്ലയിലാണ്) ജോധാനി ജനിച്ചത്. പ്രൈമറി സ്കൂൾ വിദ്യാഭ്യാസം ലിംബിയിൽ നിന്ന് നേടി. 1920 ൽ ബർവാലയിൽ സ്കൂൾ അദ്ധ്യാപകനായി. 1930 ൽ അദ്ദേഹം ഇന്ത്യൻ സ്വാതന്ത്ര്യ പ്രസ്ഥാനത്തിൽ ചേരാൻ രാജിവച്ചു. മഹാത്മാഗാന്ധിയുടെ ഉപ്പ് സത്യാഗ്രഹത്തെ തുടർന്ന് സ്വാതന്ത്ര്യ പ്രവർത്തകയായ അമൃതലാൽ ഷെത്ത് സത്യാഗ്രഹം ധോലേരയിൽ നടത്താൻ തീരുമാനിച്ചു. ധോലേര സാൾട്ട് സത്യാഗ്രഹത്തിൽ ജോധാനി ഒരു പ്രധാന പങ്ക് വഹിച്ചിരുന്നു. ബ്രിട്ടീഷ് പോലീസ് ജോധാനിക്ക് അറസ്റ്റ് വാറണ്ട് പുറപ്പെടുവിച്ചിരുന്നു. പിന്നീട് അദ്ദേഹം ജീവൻലാൽ അമർഷി ബുക്ക് സെല്ലേഴ്സിൽ ചേർന്നു. സബ് എഡിറ്ററായി സ്ട്രിബോദ് മാഗസിനിലും, 39 വർഷം സ്‌ട്രിജിവൻ മാസികയിൽ എഡിറ്ററായും ഉൾപ്പെടെ വിവിധ മാസികകളിൽ പ്രവർത്തിച്ചു.നാടോടി സാഹിത്യത്തെ പ്രോത്സാഹിപ്പിക്കുന്നതിനായി ഗുജറാത്ത് സർക്കാർ രൂപീകരിച്ച സമിതിയിലെ അംഗമായിരുന്നു അദ്ദേഹം.1979 ഡിസംബർ 29 ന് അദ്ദേഹം അന്തരിച്ചു. അദ്ദേഹത്തിന്റെ മകൻ വസന്ത്കുമാർ ജോധായ് ഒരെഴുത്തുകാരനായിരുന്നു.

## അവലംബം

വർഗ്ഗം:1902-ൽ ജനിച്ചവർ
വർഗ്ഗം:1979-ൽ മരിച്ചവർ
വർഗ്ഗം:ഇന്ത്യൻ ഫോക്‌ലോറിസ്റ്റുകൾ
ലാൽ‌റ്റ്ലുവാംഗ്ലിയാന ഖിയാങ്‌ടെ

ഒരു ഇന്ത്യൻ പണ്ഡിതനും നാടകകൃത്തും ഫോക്‌ലോറിസ്റ്റും മിസോ സാഹിത്യത്തിലെ കവിയുമാണ് **ലാൽ‌റ്റ്ലുവാങ്‌ലിയാന ഖിയാങ്‌ടെ.** അദ്ദേഹം സെറാംപൂർ കോളേജിലെ പ്രിൻസിപ്പലും നോർത്ത് ഈസ്റ്റേൺ ഹിൽ സർവകലാശാലയുടെ മുൻ പ്രൊഫസറുമായിരുന്നു. ഡിസംബർ 2020 മുതൽ അദ്ദേഹം മിസോറം സർവകലാശാലയിലെ മിസോ വകുപ്പിലെ പ്രൊഫസറാണ്. മിസോ അക്കാദമി ഓഫ് ലെറ്റേഴ്സിന്റെ പരമോന്നത സാഹിത്യ അവാർഡായ പു ബുവാംഗ അവാർഡിന് അദ്ദേഹം അർഹനായി. ഇന്ത്യൻ സാഹിത്യത്തിന് നൽകിയ സംഭാവനകൾക്ക് 2006 ൽ ഏറ്റവും ഉയർന്ന നാലാമത്തെ സിവിലിയൻ ബഹുമതിയായ പദ്മശ്രീ നൽകി ഇന്ത്യൻ സർക്കാർ അദ്ദേഹത്തെ ആദരിച്ചു.
## ജീവിതരേഖ
അറിയപ്പെടുന്ന നാടകകൃത്തും, കവിയും, പണ്ഡിത-നിരൂപകനും, ഉപന്യാസകാരനും, ജീവചരിത്രകാരനും, മിസോറാം സംസ്ഥാനത്തെ ഫോക്‌ലോറിസ്റ്റുമാണ് ലാൽറ്റ്ലുവാംഗ്ലിയാന ഖിയാങ്‌തെ. മിസോ ആദിവാസി സമൂഹത്തിന്റെ അറിയപ്പെടുന്ന ജീവിതത്തെ അദ്ദേഹം തന്റെ വിഷയമായി എടുക്കുകയും അതിനെ സാങ്കൽപ്പികമാക്കുകയും ചെയ്തു. അങ്ങനെ പ്രത്യേകിച്ചും നാടകകൃത്ത് രംഗത്ത് വ്യത്യസ്തമായ ഒരു ശൈലി അദ്ദേഹം ആരംഭിച്ചു. ഒരു നാടകകൃത്തും കവിയുമെന്ന ഖ്യാതി നേടിയെടുക്കുക മാത്രമല്ല, നോർത്ത് ഈസ്റ്റ് ഇന്ത്യയിലെ പ്രമുഖ എഴുത്തുകാരനും ഫോക്‌ലോറിസ്റ്റുമാണ് അദ്ദേഹം. മിസോ ഭാഷയുടെയും സാഹിത്യത്തിന്റെയും വികസനത്തിനും വളർച്ചയ്ക്കും നൽകിയ സമഗ്ര സംഭാവനയ്ക്ക് നിരവധി അവാർഡുകൾ അദ്ദേഹത്തിന് ലഭിച്ചിട്ടുണ്ട്. 1961 ജൂൺ 28 ന്‌ ഖിയാങ്‌ടേ വംശത്തിലെ പള്ളി മൂപ്പനായ ത്വലാങ്‌മിങ്‌തംഗയുടെയും (മുമ്പ് അധ്യാപകനും സിനഡ് സംഗീത പരിശീലകനും) ഖവ്‌ഹ്രിംഗ് വംശത്തിലെ ഡാർഗെനിയുടെയും മകനായി ലാൽ‌റ്റ്ലുവാംഗ്ലിയാന ജനിച്ചു. ക്രിസ്ത്യൻ ഹോമിൽ ജനിച്ച് വളർന്ന അദ്ദേഹം 4 വയസ്സ് മുതൽ 18 വയസ്സ് വരെ സൺ‌ഡേ സ്കൂളിൽ ചേർന്നതിനാൽ 1976 മുതൽ 2012 വരെ വിവിധ ഘട്ടങ്ങളിൽ സൺ‌ഡേ സ്കൂൾ അദ്ധ്യാപകനായി. ആവശ്യമായ ബൈബിൾ പരിശീലനത്തിന് അദ്ദേഹം നിരവധി തവണ വിധേയനായി.

സാഹിത്യം, സംസ്കാരം, നാടോടിക്കഥകൾ, സാമൂഹ്യ-മതപഠനങ്ങൾ, കായികം, സാമൂഹ്യ വിദ്യാഭ്യാസം തുടങ്ങി വിവിധ മേഖലകളെക്കുറിച്ചുള്ള അദ്ദേഹത്തിന്റെ രചനകളിൽ അദ്ദേഹത്തിന്റെ സാഹിത്യ കലാചാതുരി എടുത്തുകാണിക്കുന്നു. മിസോ ഭാഷയ്ക്കും സാഹിത്യത്തിനും നൽകിയ ശ്രദ്ധേയവും ചരിത്രപരവുമായ സംഭാവനയ്ക്ക് 2006 ൽ അദ്ദേഹത്തിന് പദ്മശ്രീ (സാഹിത്യത്തിലും വിദ്യാഭ്യാസത്തിലും) ലഭിച്ചു. ഇതിനുമുമ്പ്, മറ്റ് കീർത്തിമുദ്രകൾക്ക് പുറമേ, മറ്റ് രണ്ട് ദേശീയ അവാർഡുകളായ രാംനിക ഫൗണ്ടേഷനും ഓൾ ഇന്ത്യ ട്രൈബൽ ലിറ്റററി ഫോറവും ചേർന്ന് രാഷ്ട്രീയ ലോക് ഭാഷാ സമൻ -2003, ഭാരത് ആദിവാസി സമ്മൻ -2005 എന്നിവ അദ്ദേഹത്തിന് നൽകി.

## അവലംബം

## പുറംകണ്ണികൾ
* 

വർഗ്ഗം:1961-ൽ ജനിച്ചവർ
വർഗ്ഗം:ഇന്ത്യൻ ഫോക്‌ലോറിസ്റ്റുകൾ
വർഗ്ഗം:പത്മശ്രീ പുരസ്കാരം ലഭിച്ചവർ
പിംഗൽ‌ഷി ബ്രാഹ്മാനന്ദ് ഗാദ്‌വി

ഗുജറാത്തിൽ നിന്നുള്ള ഒരു ഇന്ത്യൻ നാടോടി ഗായകനും ഗുജറാത്തി നാടോടി എഴുത്തുകാരനുമായിരുന്നു **പിംഗൽ‌ഷി ബ്രാഹ്മാനന്ദ് ഗാദ്‌വി** (27 ജൂലൈ 1914 - 31 മേയ് 1998).
## ജീവിതരേഖ
1914 ജൂലൈ 27 ന് ജുനാഗഡിനടുത്തുള്ള ഛത്രവ ഗ്രാമത്തിലാണ് ഗാദ്വി ജനിച്ചത്. അദ്ദേഹത്തിന് ഔപചാരിക വിദ്യാഭ്യാസം ലഭിച്ചിരുന്നു. വിവിധ ഇനങ്ങളിൽ നാടോടി സാഹിത്യം രചിച്ച അദ്ദേഹം ഗുജറാത്തി ടെലിവിഷൻ ചാനലുകളിലും റേഡിയോ ഷോകളിലും പതിവായി പ്രത്യക്ഷപ്പെട്ടു. 1998 മെയ് 31 ന് ഗുജറാത്തിലെ ജാംനഗറിൽ വെച്ച് അദ്ദേഹം അന്തരിച്ചു. 

ഖാമിർ‌വന്ത മാനവി (1972), ചന്ദ ദർശൻ (1991), വേണുദട (1978), ഗാന്ധികുല (1969, മഹാത്മാഗാന്ധിയുടെ പൂർവ്വികരെക്കുറിച്ചും ചില ഗാനങ്ങളെക്കുറിച്ചും), ഖാമിർ‌വന്തി കഥാവോ (1996), ഭാവ്നി ഭേത് (1998), ബഹർവതിയ ഭൂപത് (1978 )), ജീവതാർണ ജോഖ് (1996), മൃത്യുനോ മാൽക്കട്ട് (1996, ചെറുകഥകൾ) എന്നിവ അദ്ദേഹം എഴുതി. സൗരാഷ്ട്ര: സത്യം ശിവം സുന്ദരം (2000) അദ്ദേഹത്തിന്റെ മകൻ ലക്ഷ്മൺ അദ്ദേഹത്തിന്റെ ബഹുമാനാർത്ഥം പ്രസിദ്ധീകരിച്ചു. 
## അംഗീകാരം
ഗുജറാത്തി നാടോടി സംഗീതത്തിന് നൽകിയ സംഭാവനകൾക്ക് 1990 ൽ ഗാദ്വിക്ക് സംഗീത നാടക് അക്കാദമി അവാർഡ് ലഭിച്ചു.
## അവലംബം

വർഗ്ഗം:1998-ൽ മരിച്ചവർ
വർഗ്ഗം:1914-ൽ ജനിച്ചവർ
വർഗ്ഗം:ഇന്ത്യൻ ഫോക്‌ലോറിസ്റ്റുകൾ
ഷെൽ‌ഡൻ പെക്ക്

ഒരു അമേരിക്കൻ നാടോടി കലാകാരൻ, ഭൂഗർഭ റെയിൽ‌പ്പാതയുടെ മേൽനോട്ടക്കാരൻ, സാമൂഹ്യ പ്രവർത്തകൻ എന്നീ നിലകളിൽ പ്രശസ്തനായ വ്യക്തിയായിരുന്നു **ഷെൽ‌ഡൻ പെക്ക്** (ജീവിതകാലം: ഓഗസ്റ്റ് 26, 1797 - മാർച്ച് 19, 1868). പത്തൊൻപതാം നൂറ്റാണ്ടിലെ അമേരിക്കൻ നാടോടി കലയുടെ ഉത്തമോദാഹരണമായിരുന്നു പെക്കിന്റെ ഛായാചിത്ര രചനയിലെ വ്യതിരിക്തമായ ശൈലി. അടിമത്തവിരുദ്ധ പ്രസ്ഥാനം, ആത്മനിയന്ത്രണം, പൊതുവിദ്യാഭ്യാസം, സ്ത്രീകളുടെ അവകാശങ്ങൾ, സമാധാനവാദം എന്നിവയുടെപേരിലും അദ്ദേഹം പ്രശസ്തനാണ്.

## മുൻകാല ജീവിതം വിദ്യാഭ്യാസം.
ജേക്കബ്, എലിസബത്ത് പെക്ക് എന്നിവരുടെ ഒമ്പതാമത്തെ പുത്രനായി വെർമോണ്ടിലെ കോൺ‌വാളിലാണ് ഷെൽഡൻ പെക്ക് ജനിച്ചത്. പെക്കിന്റെ പൂർവ്വികർ ന്യൂ ഹാവൻ കോളനി കണ്ടെത്താൻ സഹായിക്കുകയും അതുപോലെതന്നെ ഒരു കൊല്ലനായി ജോലി ചെയ്തിരുന്ന അദ്ദേഹത്തിന്റെ പിതാവ് അമേരിക്കൻ വിപ്ലവ യുദ്ധത്തിൽ ഒരു സ്വകാര്യ ഭടനായി പ്രവർത്തിക്കുകയും ചെയ്തിരുന്നു.

1825 ൽ പെക്ക് ഹാരിയറ്റ് കോറിയെ (1806-1887) വിവാഹം കഴിക്കുകയും ഈ ദമ്പതികൾക്ക് പതിമൂന്ന് മക്കളുണ്ടാവുകയും ചെയ്തു. 1828-ൽ ന്യൂയോർക്കിലെ ജോർദാൻ നഗരത്തിലേക്ക് താമസം മാറ്റിയ പെക്ക് കുടുബം1836-ൽ പടിഞ്ഞാറ്, ഷിക്കാഗോയിലേക്ക് താമസം മാറുന്നതുവരെ അവിടെ താമസിച്ചിരുന്നു. ഒരു വർഷത്തിനുശേഷം കുടുംബം ഷിക്കാഗോയിൽ നിന്ന് ഏകദേശം ഇരുപത്തിയഞ്ച് മൈൽ പടിഞ്ഞാറായി സ്ഥിതിചെയ്യുന്ന ബാബ്‌കോക്ക്സ് ഗ്രോവിൽ (ഇപ്പോൾ ലോംബാർഡ്) അന്തിമമായി വാസമുറപ്പിച്ചു. തന്റെ 160 ഏക്കറോളംവരുന്ന കൃഷിക്കളത്തിൽ, പെക്ക് ഒന്നര നിലയുള്ള ഒരു മരവീട് 1839 ൽ നിർമ്മിച്ച് പൂർത്തിയാക്കിയത് ഇന്നും നിലനിൽക്കുന്നു. കൃഷിയിടത്തിൽ വിളകൾ വളർത്തിയതോടൊപ്പം ചെമ്മരിയാടുകളേയും വളർത്തിയ അദ്ദേഹം തെക്കൻ മേഖല ആസ്ഥാനമായുള്ള പരുത്തി വ്യവസായത്തെയും ആഫ്രിക്കൻ അടിമപ്പണിക്കാരെയും ഉപയോഗിക്കാതെതന്നെ വസ്ത്രങ്ങൾക്കായി അസംസ്കൃത വസ്തുക്കൾ നിർമ്മിക്കാനുള്ള ഒരു മാർഗ്ഗം കണ്ടെത്തി. ഔപചാരിക കലാ വിദ്യാഭ്യാസം പെക്കിന് ലഭിച്ചുവെന്നതിനെ സൂചിപ്പിക്കുന്ന രേഖകളൊന്നുംതന്നെ കണ്ടെത്തിയിട്ടില്ല. പെക്ക് താമസിച്ചിരുന്ന കാലത്ത് വെർമോണ്ടിൽ സജീവമായിരുന്ന ഒരു പ്രാകൃത കലാ ചിത്രകാരനായിരുന്ന വില്യം ജെന്നിസിന്റെ രചനകൾ അദ്ദേഹത്തെ സ്വാധീനിച്ചിരിക്കാവുന്നതാണ്. കോൺ‌വാൾ യംഗ് ജെന്റിൽമാൻ സൊസൈറ്റിയുടെ ലൈബ്രറിയിൽ സൂക്ഷിച്ചിരുന്ന ആർട്ട് ഇൻസ്ട്രക്ഷൻ പുസ്തകങ്ങൾ പെക്കിന് പ്രാപ്യമായിരുന്നു.

## മരണവും പാരമ്പര്യവും
1869 മാർച്ച് 19 ന് ഭാര്യയേയും പതിമൂന്ന് മക്കളിൽ പത്തുപേരേയും ബാക്കിയാക്കി പെക്ക് അന്തരിച്ചു. മൃതദേഹം ലോംബാർഡ് സെമിത്തേരിയിലാണ് അടക്കം ചെയ്തത്. അദ്ദേഹത്തിന്റെ ഇളയ മകൻ ഫ്രാങ്ക് സൂക്ഷിച്ചിരുന്ന ഒരു ദിനക്കുറിപ്പ് പുസ്തകം നീഗ്രോ ആത്മീയത, ഭൂഗർഭ റെയിൽ‌റോഡ് എന്നിവ പ്രമാണീകരിക്കുന്നതിന് ഏറെ ഉപയുക്തമാണെന്ന് ചരിത്രകാരന്മാർ കണ്ടെത്തിയിരുന്നു.

## ഷെൽഡൻ പെക്ക് ഹോംസ്റ്റഡ്
ഷെൽഡൻ പെക്കിന്റെ 1839 ലെ ഭവനം അദ്ദേഹത്തിന്റെ ചെറുമകൾ ലോംബാർഡ് ഹിസ്റ്റോറിക്കൽ സൊസൈറ്റിക്ക് കൈമാറി. ഒരു ആക്ടിവിസ്റ്റ്, കലാകാരൻ എന്നീ നിലകളിലെ പെക്കിന്റെ പ്രവർത്തിക്കായി സമർപ്പിച്ചിരിക്കുന്ന ഒരു മ്യൂസിയമായ ഷെൽഡൻ പെക്ക് ഹോംസ്റ്റഡായി ഇത് ഇപ്പോൾ പ്രവർത്തിക്കുന്നു. 

## രചനകളുടെ കലാമൂല്യം
നാടോടി, പ്രാകൃത കലകളുടെ നിലവാരത്തിലുണ്ടായ ഉന്നതിയെ പ്രതിഫലിപ്പിക്കുന്ന ഷെൽഡൻ പെക്കിന്റെ കലാരചനകളുടെ മൂല്യം കാലങ്ങളായി ഗണ്യമായ രീതിയിൽ ഉയർന്നു. ആർട്ട് ഇൻസ്റ്റിറ്റ്യൂട്ട് ഓഫ് ഷിക്കാഗോ, ഷിക്കാഗോ ഹിസ്റ്ററി മ്യൂസിയം, ന്യൂയോർക്ക് നഗരത്തിലെ അമേരിക്കൻ ഫോക്ക് ആർട്ട് മ്യൂസിയം എന്നിവയുൾപ്പെടെ അമേരിക്കൻ ഐക്യനാടുകൾക്ക് ചുറ്റുമുള്ള വിവിധ മ്യൂസിയങ്ങളിൽ അദ്ദേഹത്തിന്റെ ചിത്രങ്ങൾ കാണാവുന്നതാണ്. പെക്ക് ഒരിക്കലും തന്റെ സൃഷ്ടികളിൽ ഒപ്പുവയ്ക്കാതെയിരുന്നതിനാൽ, "പുതിയ" പെക്ക് ഛായാചിത്രങ്ങൾ നിരന്തരം കണ്ടെത്തപ്പെടുന്നു.

## അവലംബം